Салмонеллезни даволаш баённомаси\nСалмонеллезни даволаш баённомаси Бош сахифа\nСАЛЬМОНЕЛЛЕЗНИ ДАВОЛАШ ПРОТОКОЛИ\nТаърифи: Сальмонеллез — Salmonella турига мансуб бўлган бактериялар қўзғатадиган фекал-орал юқиш механизмига эга бўлган ўткир зооноз-антропоноз бактериал юқумли касалликдир. Касаллик кўпинча гастроинтестинал, айрим ҳолларда эса тарқоқ шаклларда кечади ва овқат ҳазм қилиш тизими аъзоларининг зарарланиши ҳамда интоксикация белгилари билан намоён бўлади.\nСальмонеллез билан оғриган беморларни ташхислаш ва даволаш бўйича стандарт тавсияларни асослаш.\nУАШ, юқумли касалликлар шифокои, тиббиёт ҳамшираси. Касаллик оғир кечганда – врач-реаниматолог.\nКлиник стандартлар минимал зарур бўлган тиббий ёрдам ҳажмининг таърифланиши бўлиб, аниқ нозологик шакли (касаллик), синдром ёки маълум клиник вазиятда бажарилиши лозим бўлган ҳолатлар баёнидир.\nПротокол – расмий ҳужжат бўлиб, унда процессуал ҳаракат ифодаланади, бажарувчи томонидан бажарилиши керак бўлган қабул қилинган умумий қоидалар, анъаналар ва шартлар йиғиндисидир.\nПротокол бўйича даволаш жараёни ташхис қўйилгандан кейин дарҳол бошланади. Турли этиологияли иммунотанқислик ҳолати ва бошқа касалликлар ривожланишига мойиллик фони бўлган болаларга алоҳида эътибор қаратилади.\nКасаллик эпидемиологияси бўйича сўраб-суриштириш:\n- бемор билан мулоқотда бўлганлиги;\n- инфекция юқиш хавфи бўлган маҳсулотлар истеъмол қилинганлиги;\n- санитария-гигиена меъёрларига риоя қилинмаганлиги.\n- кўпинча ўткир, кам ҳолларда эса аста-секин бошланиши;\n- диспепсик синдромлар;\n- беморга енгиллик бағишлайдиган кўп миқдордаги, кўпинча кўп марта қусиш;\n- ич кетиши;\n- қориннинг дамлаши, қулдираш ва оғриқ;\nМКБ-10 га мувофиқ код. Синф 1\nИчак инфекциялари ( А00-А09)\nА02.0 Сальмонеллёз энтерити\nА02.1 Сальмонеллёз септицемияси\nА02.2 Локал сальмонеллёз инфекцияси:\n-буйракларнинг тубулоинтерстициал касаллиги (N16.0*)\nА02.8 Бошқа аниқланган сальмонеллёз инфекцияси\nА02.9 Аниқланмаган сальмонеллёз инфекцияси\n1. Гастроинтестинал шакли:\n2. Тарқоқ шакли:\nТифга ўхшаш вариант;\n3. Бактерия ажратиш:\n2. Ўрта-оғир шакли.\nгастроинтестинал синдроми (қусиш, диарея) нинг ривожланганлиги.\nКечиши (характери) бўйича:\n2. Силлиқ эмас:\nОғирлик даражасини баҳолаш мезонлари\nТана ҳарорати субфебрил, қусиш бир марта, нажас суюқ сувсимон бир кунда 5 марта, диареянинг давомийлиги 1-3 кун, суюқлик йўқотиш тана вазнининг 3%идан ошмаган\nТана ҳароратининг кўтарилиши 38-390 С гача, иситма даври 4 кунгача, қайта қусиш, ич кетиши кунига 10 мартагача, диареянинг давомийлиги 7 кунгача, сувсизланишнинг I-II даражаси, тана вазнининг 6% игача сув йўқотиш.\nЮқори иситма (390 С дан юқори), 5 ва ундан кўп кун давомида, кучли интоксикация, кўп марта қусиш, бир неча кун давомида кузатилади, ич кетиши кунига 10 мартадан ортиқ, кўп миқдорда, сувсимон, бадбўй ҳидли, шилимшиқ аралаш бўлиши мумкин. Жигар ва талоқнинг катталашиши, тери ва склера сарғайиши мумкин. Артериал босимнинг пасайиши. Буйракда ўзгаришлар: олигурия, альбуминурия, сийдикда эритроцитлар ва цилиндрлар аниқланиши, қолдиқ азот миқдорининг ошиши. II-III даражали сувсизланиш, сув йўқотиш тана дастлабки вазнининг 7-10% фоизигача етади.\nТашхис қўйиш мезонлари\nМинимал лаборатория текширувлари рўйхати\nҚон ва сийдикнинг умумий таҳлили;\nБактериологик усул: нажас, қусуқ массаси, ошқозон ювилган сув, идишлар ювилган сув, қонни (тарқоқ шаклида) экма қилиш;\nОвқат қолдиқлари, идишлар ювилган сувнинг бактериологик таҳлили\nИмконият бўлганда серологик текширув ўтказиш (ИФА, ПЦР)\nДифференциал (қиёсий) ташхиси\n- бошқа этиологияли овқатдан заҳарланишлар\n- вабо – касаллик энтерит билан ўткир бошланади ва фақат касаллик оғир кечганда қусиш қўшилади.\n- қорин тифи ва паратифлар\n- тошмали тиф\n- ўткир аппендицит\n- заҳар ва оғир металлар тузлари билан заҳарланиш\n- шигеллёзлар, эшерихиоз, иерсиниоз, ротовирус инфекцияси (жадвалга қаранг).\nДифференцал ташхис белгилари Сальмонеллез Бактериал дизентерия (шигеллезлар) Иереинноз Эшерихиозлар Ротавирус инфекцияси\nЁши Ҳар хил, одатда 1 ёшгача Кўпинча 3 ёшдан юқори Ҳар хил, кўпинча 2-7 ёш Барча ёшда, кўпинча ҳаётининг 1-ярим йиллигида Ҳар хил, кўпинча 1-3 ёш\nМавсумийлик Баҳор-ёз фасли (В гуруҳ сальмонеллезда) Ёз-куз Қиш-баҳор Куз-қиш Йил давомида\nКасаллик бошланиши Бир ёшдан катта болаларда ўткир. Ҳар хил – бир ёшгача болаларда (тифи муриум сальмонеллезда кўпинча аста-секин) Ўткир, бир ёшгача болаларда ўткир бўлиши мумкин Ўткир, кичик ва ўсмир ёшдаги болаларда аста-секин бўлиши мумкин Кўпинча аста-секин Ўткир\nКасаллик оғирлигини белгиловчи асосий синдром Токсикоз, эксикоз, бир ёшгача болаларда –инфекцион жараённинг тарқоқлиги Нейротоксикоз, эндотоксин табиатли шок Интоксикация, гемодинамик ўзгаришлар II-III даражали эксикоз I-III даражали эксикоз\nТана ҳарорати: 1.Юқорилиги 2. Пайдо бўлиш куни ва кейинги динамикаси 3 давомийлиги 1.Фебрил (жумладан, гипертермия) 2. Касалликнинг 1-кунидан, бир ёшгача болаларда – кейинчалик ошади 3. ҳар хил (бир ёшгача болаларда тифимуриум сальмонеллезда 2-3 ҳафтагача тўлқинсимон 1. Фебрил (жумладан, гипертермия) 2. Касалликнинг биринчи кунидан, кейинчалик пасаяди 3. Зонне дизентериясида 1-2 кун, Флекснер дизентериясида – 5 кунгача 1. Фебрил (жумладан, гипертермия) 2. касалликнинг биринчи кунидан, кейинчалик пасаяди 3. 2-7 кун 1. нормал ёки субфебрил 2. Касалликнинг 1-кунидан, 2-5 кунгача кўтарилади 3. 1-5 кун 1. Фебрил ёки субфебрил 2. Касалликнинг 1-кунидан, 3 кунга етиб кўтарилади 3. 2-3 кун\nИч келиши 1. Характери 2. Максимал сони 3. Пайдо бўлиш муддати ва кейинги динамикаси 1.Энтероколитик ( «ботқоқлик сувўти» типида), кўпинча қон билан 2. 15 мартагача;3. касалликнинг 1-кунидан 1. Колитик («ректал парда» типида), кўпинча қон билан; бир ёшгача болаларда энтероколитик бўлиши мумкин 1. Кўп, бадбўй ҳидли, шиллиқ аралаш, қон – кам ҳолларда; 2. 1-2 марта; 3. Касалликнинг 1-кунидан 1. Кўп, сувсимон, оч-сариқ рангда, шиллиқ ва қонсиз, кам ҳолларда – тиниқ, шиллиқ;2. 3-7 марта 1. кўп, кам рангланган, аралашмасиз2. 2-7 марта 3. Касалликнинг 1-кунидан\n9. Шифохонага ётқизиш\nКасаллик енгил кечганда беморларни уйда даволаш мумкин, аммо нохуш маиший шароитларда (санитар-гигиеник шароитлар бўлмаганда, индивидуал парвариш ва изоляция қилиш учун шароит бўлмаганда), ҳамда касалликнинг ўрта-оғир ва оғир шаклларида, касаллик асоратлар билан кечганда даволаш шифохона шароитида ўтказилади.\n10. Базис даволаш\nКасалликнинг ўткир даврида беморлар ётоқ режимига риоя қилишлари зарур, санитар-эпидемик режимга риоя қилиниши шарт. Сальмонеллез билан оғриган беморларни даволаш касалликнинг шакли ва оғирлигига боғлиқ, лекин юқумли касаллик юқтирган барча беморларни даволашнинг умумий тамойиллари сақланиб қолади – этиотроп, патогенетик, умумий қувватлантирувчи ва симптоматик даволаш ўтказилади.\n11. Этиотроп даволаш\nАнтибиотик билан даволаш касалликнинг оғир шаклларида ва асоратлар билан кечганда қўлланилади. Фторхинолон антибиотиклар (ципрофлоксацин) билан даволаш асосий ўрин тутади.\n12. Патогенетик ва симптоматик даволаш\nКучли диспепсик синдромда – қусишга қарши препаратлар қўлланилади.\nДиарея синдромида – уй шароитида даволанганда ичиш учун сув-тузли препаратлар, шифохонада даволанганда – парентерал қабул қилиш учун регидратация ва дезинтоксикация препаратлари қўлланилади. Ичаклар ҳаракатини камайтирувчи диареяга қарши препаратлардан лоперамид (имодиум)) – дастлабки миқдори 4 мг, кейин 2 мг дан ҳар дефекациядан кейин, 8-16 мг/сут дан кўп бўлмаган миқдорда ишлатилади. Аденилатциклазани сусайтириш учун кальция препаратлари қўлланилади. Адсорбент препаратлар – смекта, фильтрум ва бошқалар тайинланади.\n13. Сальмонеллезни оғирлик даражасига боғлиқ равишда даволаш\nенгил ўрта оғирликда оғир\nРежим Тошма тошишнинг барча даврида ётоқ режими\nПарҳез Сутли-ўсимлик, механик ва кимёвий осон ҳазм бўладиган\nЭтиотроп даволаш Ўтказилмайди Фторхинолонлар\nПатогенетик даволаш Перорал регидратация Регидратацион ва дезинтоксикацион терапия Регидратацион ва дезинтоксикацион терапия\nСимптоматик даволаш Иситма туширувчи препаратлар. Қусишга қарши, диареяга қарши препаратлар, кальций препаратлари. Фермент препаратлар. Ичак микрофлораси мувозанатини таъминловчи воситалар\nСальмонеллезда профилактик тадбирлар ветеринария хизмати ва соғлиқни сақлаш тизими томонидан ўтказилади.\nОзиқ-овқат маҳсулотларига ишлов бериш ва реализация қилишнинг барча босқичларида сальмонеллалар билан ифлосланишининг олдини олиш бўйича санитар-гигиеник тадбирлар ўтказилади.\nУмумий овқатланиш тизимида, болалар мактабгача ва мактаб муассасалари, шифохоналарда (шифохона ичи инфекциясини олдини олиш учун) санитар-эпидемиологик режимга риоя қилиш зарур.\nСпецифик (махсус) профилактикаси мавжуд эмас.\nҲозирги вақтда сайтда: 63та фойдаланувчи\nСайтдан рўйхатдан ўтган фойдаланувчилар сони: 22864


Афғонистондаги АҚШ ҳарбий кучлари қўмондони генерал Дэн МкНилл ўтган ҳафта коалиция кучлари ўтказган ҳарбий операцияни муҳокама қилиш учун президент Хамид Карзай билан учрашди.\nГенерал МкНилл Хелманд вилоятида оқсоқоллар билан ҳам кўришди. Ўтган ҳафта коалиция кучлари бу вилоятдаги Толибон қолдиқларига қарши ҳарбий амалиëт ўтказди. Маҳаллий расмийларга кўра, ушбу ҳужум оқибатида тинч аҳолидан камида 17 киши ҳалок бўлган.\nАммо АҚШ ҳарбий кучлари матбуот вакили полковник Рожер Кингнинг қайд этишича, мазкур ҳужумда фақат Толибон жангарисининг 8 ëшли ўғли яраланаган.


Янгийўлда фуқаронинг уйида келиб чиқиши номаълум бўлган гўшт борлиги аниқланди\nТошкент вилояти Янгийўл туманида яшовчи фуқаролардан бирининг хонадонидан 4 қоп келиб чиқиши номаълум бўлган гўшт топилган. Бу ҳақда вилоят ИИББ хабар бермоқда.\nМаълум қилинишича, жорий йил 10 июль куни Тошкент вилояти ИИББ ППХ ва ЖТСБ Карантин тадбирларини таъминлаш бўлинмаси ҳамда ветеринария ходимлари Янгийўл тумани Ниёзбош маҳалласида яшовчи А.Т.нинг хонадонига уй ҳайвонларини эмлаш учун кирганда, хонадонда 4 дона қопда келиб чиқиши номаълум бўлган гўшт маҳсулоти борлиги аниқланган.\nҚайд этилишича, ушбу гўшт маҳсулотлари текшириб кўрилганда истеъмолга яроқсиз ва санитария қоидаларига зид экани аниқланиб, Янгийўл тумани ҳудудидаги чиқинди йиғиш майдонига олиб борилиб, ёқиш йўли билан йўқ қилинган.\nТаъкидланишича, фуқаро А.Т.га нисбатан ветеринария-санитария қоидаларига зид равишда гўшт маҳсулотини сақлагани учун ветеринария ходимлари томонидан Маъмурий жавобгарлик тўғрисидаги кодекснинг 109-моддасига асосан маъмурий баённома расмийлаштирилган.\nБухородан Тошкентга олиб кетилаётган сифатсиз гўштлар Навоийда тўхтатиб қолинди\nСамарқандда Қашқадарёдан Тошкентга олиб кетилаётган сифатсиз гўштлар тўхтатиб қолинди


30 октябр 2020, Тошкент вақти: 21:34\nПрезидент Мирзиёев шоколад ишлаб чиқарувчи Омилов фабрикасида.\nПрезидент Шавкат Мирзиёев Ахборот технологиялари ва коммуникацияларини ривожлантириш вазирлиги, “Ўзавтосаноат”, “Ўзагротехсаноатхолдинг” акциядорлик жамиятлари, “Ўзэлтехсаноат” уюшмаси раҳбарлари, Қашқадарё, Самарқанд, Сурхондарё, Наманган, Фарғона ва Хоразм вилоятлари ҳокимларининг инвестиция бўйича ўринбосарларини қониқарсиз фаолият юритаётгани тўғрисида огоҳлантирди.\nПрезидент матбуот хизматининг 8 апрелда билдиришича, 2019 йилнинг биринчи чорагида белгиланган инвестиция маблағлари ўзлаштирилган бўлса-да, юқорида номи келтирилган ташкилот ва вилоятларда етарли даражадаги ишлар олиб борилмаган.\nРасмий хабарда таъкидланишича, 2019 йилги Инвестиция дастурига мувофиқ жами 3 минг 200 дан зиёд инвестиция лойиҳаси доирасида қарийб 14 миллиард доллар миқдоридаги капитал қўйилмаларни ўзлаштириш режалаштирилган. Шундан 4 миллиард доллардан ортиқ тўғридан-тўғри хорижий инвестицияларни ўзлаштириш белгиланган.\nШундан келиб чиққан ҳолда президент инвестицияларнинг ўз вақтида ўзлаштирилишини таъминлаш учун янги назорат тизимини жорий этишни таклиф қилди. Унга кўра, тўғридан-тўғри хорижий инвестициялар иштирокидаги барча лойиҳалар тўртта рўйхатга бўлиниб, алоҳида ва изчил назорат қилиб борилади.


Galaxy Note 8’нинг iPhone’ларда йўқ 8 жиҳати - Terabayt.Uz\nGalaxy Note 8’нинг iPhone’ларда йўқ 8 жиҳати\nSamsung’нинг узоқ кутилган Galaxy Note 8 фаблети яқинда тақдим этилди. Энди дунё бўйлаб кўпчилик кўз тикиб турган яна бир инқилобий қурилма – iPhone 8 (ёки iPhone Edition) тақдимоти 12 сентябрда бўлиб ўтади.\n«Популярная механика» сайти Samsung’нинг ушбу девайсида мавжуд бўлган, аммо асосий рақобатчи – iPhone’нинг ҳеч бир моделида учрамайдиган жиҳатларни санаб ўтган. Келинг, уларга биз ҳам бир назар соламиз.\n1. Қўшимча хотира картаси учун слот.\nGalaxy Note 8 девайсининг ички хотираси шундоқ ҳам чакки эмас – 64 гигабайт. Лекин унга яна 256 ГБ ҳажмли хотира картасини ҳам қўйса бўлади. iPhone’ларнинг исталган модели эса фақатгина доимий хотирадан фойдалана олади.\n2. Live Message.\nSamsung’нинг сўнгги фаблети функцияларини қулай бошқариш ҳамда унда ёзиш учун ўзининг махсус стилусидан фойдаланиш имкони мавжуд. Galaxy Note 8’нинг шунақа қизиқ функцияларидан бири эса Live Message ҳисобланади. Унинг ёрдамида сиз экранда хабарни ёзасиз, ёзганингиз анимацияланган GIF-суратга айланади ва ижтимоий тармоқларга жўнатилади.\n3. Кўз ёй пардаси сканери.\nҲа, Samsung смартфонида бу датчик бор, «Олма» маҳсулотларида эса йўқ. Блокдан чиқаришнинг мазкур усули бармоқ изи ёки коддан кўра осонроқдир.\n4. Симсиз қувватлаш.\nАйтишларича, iPhone 8 моделида ҳам ушбу технология жорий этилар эмиш. Аммо ҳозирча Samsung бу борада ҳам Apple’дан олдинда.\n5. Samsung DeX Station.\nБу – Samsung Galaxy Note’ни бир лаҳзадаёқ стационар компьютерга айлантиришга имкон берувчи док-станциядир. Яъни, унинг ёрдами билан фаблетни оддий мониторга ва клавиатурага улайсиз; шу билан бирга, қурилмада Android’нинг десктоп версияси ўз-ўзидан ишга тушиб кетади. iPhone’ни эса телевизорга улаш мумкин, аммо унда худди оддий компьютердаги сингари ишлаб бўлмайди.\n6. Кенгайтирилган оптик барқарорлаштириш.\nNote 8 камерасидаги ҳар иккала линза ҳам оптик барқарорлаштириш тизимига эга. Айфоннинг эса биттагина линзасида бундай имконият бор. Бу омил суратнинг сифатига яққол таъсирини кўрсатади.\n7. «Ювиб ташлаш» эффекти.\nSamsung фаблетида расмларда суратга олишдан олдин ҳам, кейин ҳам орқа фонга «ювилганлик» эффектини бериш мумкин. iPhone эса бундай имкониятга эга эмас.\n8. Бир вақтнинг ўзида экранда иккита илова ишлаши.\nGalaxy Note’нинг ҳам, iPhone’нинг ҳам дисплейлари етарлича катта диагоналга эга. Лекин шу экранда бир вақтнинг ўзида иккита дастурни очиб қўйиб ишлатиш имконияти фақатгина Samsung фаблетида мавжуд. Apple қурилмаларида эса бир вақтда экранда фақат биттагина иловани очиб фойдаланиш мумкин, иккинчиси йиғилган ҳолда – орқа фонда туради.\nТабиийки, Samsung Galaxy Note’нинг юқорида санаб ўтилган устунликлари айни ҳозирги кунлар учун долзарбдир. Apple’нинг яқин кунлар ичида тақдим этиладиган модели, балки, булардан ташқари афзалликларга ҳам эга бўлар. Барчасига биринчилар қаторида гувоҳ бўлиш учун биздан узоқлашманг!\n#Apple iPhone #Galaxy Note 8 #смартфонлар


Ижтимоий тармоқларни кузатаркансиз, эр-хотин, қайнона-келин, яқин қариндошлар ва қўни-қўшни ўртасидаги турли келишмовчиликлар туфайли ўзаро низолар авж олиши, ҳаттоки бундай кўнгилсизлик баъзан узоқ вақт давом этиб, фожиа билан якун топаётгани ҳақидаги хабарларга ҳам кўзингиз тушади. Одатда, ҳар доим низолашаётган томонлар ўзларини ҳақ деб билади. Бунинг учун етарли важларни келтириб, ўз даъволарини илгари сурадилар. Ана шундай пайтда адолатли ёндашув, холис муносабат ҳамда тўғри қарор масалага ечим топишнинг бирдан-бир йўли эканлиги инкор этиб бўлмас ҳақиқатдир. Адолат бузилиб, топталса-чи? Унда зиддиятлар авж олаверади...\nШеробод туманидаги Пошхўрт қишлоғида яшовчи эр-хотин Тўхта Абдураҳмонов ва Ойимсоч Ашурова учун қариндош, қўни-қўшниларга оқибат, меҳр-муҳаббат кўрсатиш, саховатпешалик ҳамда атрофдагиларга эзгулик улашиш оддий ҳаётий мезонга айланган. Бир куни ана шундай ижобий фазилатлари жўш урган оила бошлиғи турмуш ўртоғини навбатдаги хайрли ишга кўндирди. Акасининг ўғли тураржойсиз қолганидан қайғурган Тўхта ака оила аъзолари билан тўнғич ўғлининг уйига кўчиб ўтади, ўзиникини эса вақтинча фойдаланиш учун жияни Шерали Абдураҳмоновга бўшатиб беради. Аммо яхшилик ёмонлик томон юз бурди. Шерали ака андишасизлигими ёки шайтон қутқуси сабабми, нима бўлганда ҳам, одамгарчиликни бир четга суриб, ночор қолганида ёрдам қўлини чўзган, меҳр-оқибат кўрсатган амакисига тегишли уйни ўзиники қилиб олишга интилди, хиёнат кўчасига қадам қўйди.\n— Тўнғич акам Турсунбойни отамдек улуғ билардим, жиянларимни эса фарзандларимдан кам кўрмасдим, — дейди Тўхта Абдураҳмонов. — Яхшиликнинг мукофоти яхшилик, дейишарди. Афсуски, ҳар доим ҳам шундай бўлавермас экан. Бизга тегишли бўлган уйни ўзиники қилиб олмоқчи бўлган жиянимнинг оқибатсизлиги қалбимни қаттиқ жароҳатлади. Натижада 2009 йили инсультга чалиниб, 1-гуруҳ ногирони бўлиб қолдим. Тамагирлиги туфайли жияним номига сохта кадастр ҳужжатларини тайёрлаб берган, бизни йиллар давомида овораю сарсон этган кимсаларнинг қилмиши, айниқса, фуқаролик судининг адолатсизлигидан тинка-мадорим қуриди.\nГап шундаки, Тўхта Абдураҳмонов Пошхўрт қишлоғида жойлашган 8 сотих ер майдонига эга 5 хонали уйда оила аъзолари билан 1979 йилдан буён яшаган. Амакисига тегишли уйни вақтинча фойдаланиш учун олган Шерали Абдураҳмонов эса сохта ҳужжатларни рўкач қилиб, фуқаролик ишлари бўйича Термиз туманлараро судига уй-жойга эгалик қилиш ҳуқуқини бериш тўғрисидаги даъво аризаси билан мурожаат этади. Суд 2013 йил 22 январда бу даъвони қаноатлантириб, ҳал қилув қарорини чиқарган. Бироқ фуқаролик ишлари бўйича Қашқадарё вилояти суди кассация инстанциясининг 2013 йил 20 августдаги ажримига биноан, Термиз туманлараро судининг ушбу қарори бутунлай бекор қилинган. Шундан сўнг мазкур масала суд маҳкамаларида копток тўпидек “тепилди”. Якуний хулоса-чи, дейсизми? Тўққиз йил давомида кўп бора қайта кўрилган иш яқингача адолатли ечимини топмасдан келди.\n— Президентимиз ташаббусига кўра, халқ билан бевосита мулоқотнинг йўлга қўйилиши натижасида биз каби фуқароларнинг доди эшитиладиган, муаммолари ижобий ечим топадиган бўлди, — дейди Ойимсоч Ашурова. — Адолат эгилса-да, синмаслигига яна бир карра амин бўлдим. Кўп йиллик дарду ташвишимизни баён этиб, вилоят Халқ қабулхонасига мурожаат қилдим. Қисқа фурсатда вилоят ҳокимлиги, “Маҳалла” хайрия жамоат фонди ҳамда адлия бошқармаси ва бошқа мутасадди идоралар вакилларидан иборат ишчи гуруҳи масалани маҳалла жамоатчилиги билан ўз жойида атрофлича ўрганиб чиқди. Қувонарлиси, жамоатчилик асосидаги муҳокамалар масалага ойдинлик киритди: бизга ўз уйимизнинг эшиклари очиб берилди.\nСуҳбатдошимиз сўзларини тинглаб турган “Учёғоч” маҳалла фуқаролар йиғини раиси Тошбўри Хўжамов ҳам ўз фикрини билдиради:\n— Халқимизда “Бир соатлик адолат қирқ кунлик ибодатдан афзал”, деган ҳикмат бор. Муҳими, ишчи гуруҳининг саъй-ҳаракати билан низо бартараф этилиши баробарида, қариндошлик алоқалари ҳам қайта тикланди. Масалага қандай ечим топилди, дерсиз? Низоли уй ҳақиқатан ҳам Тўхта Абдураҳмоновга тегишли эканлиги ҳақида ҳужжатлар, гувоҳлар кўрсатмаси ҳамда Шерали Абдураҳмоновнинг бунга иқрорлиги масалани ойдинлаштирди. Пировардида Шеробод тумани ҳокими қарорига асосан, фуқаро Шерали Абдураҳмонов ва унинг ўғлига маҳалламиз ҳудудидан ҳар бирига 6 сотихдан ер ажратилиб, ҳомийлар кўмагида янги уй қуришга келишиб олинди.\nШу ўринда бир мулоҳаза: низоли уй бўйича жабрланувчи томонидан судга тақдим қилинган маълумотлар ҳамда даъвогар қўлидаги сохта кадастр ҳужжатларидаги чалкашликларни обдан ўрганиб, якуний хулоса чиқариш учун олий маълумотли юрист ёки бўлмаса, жуда малакали судья эмас, оддий мактаб ўқувчисининг ҳам зеҳни етарли эди. Шундай бўлса-да, “Ушбу масалада адолатли ва якуний қарор чиқариш, одил судловни қарор топтириш ўрнига шунча йиллик оворагарчиликдан ким манфаатдор эди?” деган ҳақли савол туғилади. Бундай лоқайдлик, бепарволик ҳамда масъулиятсизлик ортидан қанчадан-қанча фуқаролар азият чекаётгани сир эмас-ку!..\nБугун юртимизда аҳолининг тинч-осойишта ҳаёт кечиришини таъминлаш, ҳуқуқбузарликларнинг олдини олиш, жиноятчиликка қарши курашишга алоҳида эътибор қаратилмоқда. Бу борада давлат идоралари, маҳаллалар ва жамоатчилик тузилмаларининг ўзаро ҳамкорлиги ижобий самаралар бераётир. Чунончи, 9 йил давомида судларда 49 маротаба кўрилган бўлишига қарамай, адолатли ечим топмаган низоли масала жамоатчилик иштирокида ҳал этилгани бунинг ёрқин мисолидир.\nМазкур рукндаги бошқа мақолалар: « Тошкентда "High Tech City" маъмурий-маиший мажмуа қурилади\tМеҳр қўрғонининг файзу баракаси »


Миллий эстрада муаммолари Уларга қандай ечим изланмоқда? — Ishonch Gazetasi\nОчиғини айтганда, барчамиз қизиқадиган, кундалик ҳаётимизнинг бир қисмига айлаган бир соҳа бор: миллий эстрада. Шу боис, гап-гаштак, гурунгларимизнинг асосий мавзуларидан бири ҳам у билан боғлиқ. Ҳақиқий истеъдод эгаси ҳам, адашиб кириб қолган «ижодкор» ҳам аралаш-қуралаш бўлган айни пайтда бу соҳани ислоҳ қилиш, миллий санъат даражасига кўтариш борасида қандай ишлар амалга ошириляпти? Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида ўтказилган матбуот анжуманида «Ўзбекконцерт» давлат муассасаси раҳбари Одил Абдуқаҳҳоров халқимиз тили ва дилидаги ана шу саволларга жавоб берди.\nЛИЦЕНЗИЯ РАД ЭТИЛДИ. НЕГА?\nСанъат маънавиятни шакллантиришда муҳим роль ўйнайди. Бугунги авлод кўпроқ эстрада қўшиқларини тинглайди, уларнинг шахсига қизиқади. Савиясиз қўшиқлар оғушида маст бўлиб улғайганлардан эса ким чиқиши маълум. Бу ҳолатни «Ўзбекконцерт» инобатга олмоқдами?\n– Албатта, – деди Одил Абдуқаҳҳоров. – Шу мақсадда тизимли ишларни йўлга қўйдик. Ўтган йилда муассасага 3598 нафар лицензия талабгори ҳужжат топширган. Концерт-томоша фаолияти учун лицензия сони 3433 донани ташкил этди. Кенгаш хулосалари асосида малака ва мезон талабларига жавоб бермагани учун 165 нафар лицензия талабгорига рад жавоби берилган. Шунинг ўзи ҳам айни саволга жавобнинг ўзидир.\nЖаҳонгир Позилжоновнинг «Зўр» ТВ канали билан ҳамкорликда суратга олинган «Селфи» қўшиғи кенг жамоатчиликнинг баҳс-мунозараларига сабаб бўлганди. Хўш, унга «Ўзбекконцерт» қандай муносабат билдирган?\n– Президентимиз мақташ бўлмайди, амалий ишларга ўтайлик, дея кўп таъкидлайди, – деди унга жавобан Одил Абдуқаҳҳоров. – Давлатимиз раҳбарининг амалга ошираётган ишларини бутун дунё кўриб, тан оляпти. Бу ишлар эстрада рекламасига муҳтож эмас. Бугун Жаҳонгир Позилжоновга индамасак, эртага бошқаси ҳам шунақа қўшиқ айтиб чиқиши мумкин. Кимгадир яхши кўринишни истаётганлар халқ учун хизмат қилиб, ўз ишини масъулият билан бажарса, амалга оширилаётган ислоҳотларга оз бўлса-да ҳисса қўшса, мақсадга мувофиқ бўлади. Айтиш жоизки, Президент сурати ёки давлат рамзларини қўллашда ўзига яраша тартиб-қоидалар бор. Қайси ҳолатларда ишлатиш мумкинлиги тегишли қонунларда белгилаб қўйилган. Шулардан келиб чиққан ҳолда канал маъмуриятига клипни эфирдан олиб ташлаш тавсия қилинди.\nСАВИЯСИЗ КЛИПЛАР ОЛИНМАЙДИ(МИ?)\nСанъат, аввало, инсонни тарбиялаши, тўғри йўлга бошлаши лозим. Қўйилаётган клиплар, саҳнада санъаткорларнинг ўзини қандай тутиши, қўшиқ матни бу борада муҳим вазифани бажаради. Афсуски, баъзилар буни ўз вақтида англаб етмай, қанчалаб ёш авлоднинг келажагини заҳарлаб қўяётганини билишмаяпти.\n«Ўзбекконцерт» лицензиялаш ва бу жараённи мувофиқлаштиришдан ташқари қўшиқ ва клиплар, маданий-кўнгилочар концерт дастурларининг ғоявий-бадиий савиясини ҳам ўрганади, назорат қилади, тавсия беради. Айни вақтда қандай ишлар амалга оширилмоқда?\n– 2018 йилнинг 1 февралидан бошлаб, ҳар ойда икки маротаба муассасада санъаткорларнинг қўшиқларга ишланган видеоклиплар савиясини баҳолаш Бадиий кенгаши ташкил этилди, – деди мутасадди. – Ўтган йили ушбу кенгашнинг 18 марта йиғилиши ўтказилиб, санъаткорлар томонидан 185 та видеоклиплар тақдим қилинди. Шундан 75 та видеоклип тасвирида жузъий камчиликлар учрагани сабабли қайта тўғрилашга тавсия берилди. 48 таси умуман талабларга жавоб бермагани учун рад қилинди.\nЖОНЛИ ИЖРОГА ҲАММА ТАЙЁРМИ?\nРеспубликамиздаги барча концерт дастурлари жонли ўтадими? Бу қачон амалга ошади?\nМаълумот берилишича, айни йилда концерт бераётган ҳар бир санъаткор 30 фоиз, кейинги йил 60 фоиз, ундан кейин эса тўлиқ жонли ижрода куйлашга ўтади. Хоҳ унвонли, хоҳ унвонсиз бўлсин – барчасига шу талаб қўйилади. Бунгача ўзини тайёрлаб бормагани ўз-ўзидан бошқа соҳани танлашга мажбур бўлади. Ана шунда сараги саракка, пучаги пучакка ажралади. Ҳақиқий истеъдодларгина бу майдонда қолади.\n«Янги истеъдодлар» деб номланган танлов эълон қилиниб, ҳар бир ҳудуддан битта жонли ижрода куйлай оладиган ёш истеъдод кашф этилса, ушбу вилоятнинг ҳудудий бўлим раҳбарини 5 миллион сўм миқдорида моддий рағбатлантириш йўлга қўйилган эди. 100 нафар ёш орасидан 16 нафари сараланиб, Конституциямизнинг 27 йиллиги муносабати билан ўтказилган давлат тадбирида улар жонли ижродаги концерт дастурида иштирок этишга муваффақ бўлишди. Қорақалпоғистон Республикаси, Жиззах, Наманган, Фарғона ва Сурхондарё вилоятлари ҳудудий бўлим раҳбарлари 50 миллион сўм пул мукофоти билан тақдирланди.\nАйтиш жоизки, кимда ким ўзида истеъдодни англаса, «Ўзбекконцерт»нинг телеграм каналига ўз ижросидаги қўшиқни юбориши мумкин. Маъқул бўлса, бу ижодкор давлат тадбирларида куйлаш учун тавсия қилинади.\n«БРАВО»НИНГ «БУРАМА»СИ ҚАЧОНГАЧА?\nБугун истаймизми-йўқми, «Браво», «Дизайн», «Миллион» каби жамоаларнинг концерт дастурида бўш ўриндиқ қолмаяпти. Халқ артистларининг концертида ташкилотларга билет илтимос қилиб ўтказилаётган бир пайтда бу ҳолат бўлиши…\n– Тўғри, уларнинг айрим ҳазилларини оила даврасида томоша қилиб бўлмайди, – дея жавоб берилди тадбирда. – Лекин улар эл дилидаги гапларни айтишса, «кимларгадир» бу таъсир қилиши мумкин, албатта. Лекин «Браво» жамоасининг сўнгги концертида айрим саҳна лавҳалари кенгаш талаби билан олиб ташланган эди. Концертнинг биринчи куни улар бу талабга риоя қилишмади. Чақириб огоҳлантиргандан сўнг кейинги кунлари бу саҳналар қўйилмади. Лекин дискларда биринчи кундаги дастур халққа тарқалиб кетди. Бу бўйича чора кўрилади. Яқин кунларда бу ҳақда маълум қилинади.\nЛИЦЕНЗИЯ НАРХЛАРИ ТАБАҚАЛАШАДИМИ?\nМаълумот берилишича, шундай тартиб жорий этилади. Вилоят ва туманларда санъаткорларга тўланадиган хизмат ҳақи анча паст бўлиб, пойтахт даражаси билан таққослаб бўлмайди. Шундан келиб чиқиб, ҳар бир ҳудуд учун алоҳида тўлов тури жорий этилади. Ҳозирга қадар арзон лицензия учун энг кам ойлик иш ҳақининг 13 баравари миқдорида пул тўланарди. Бу кўрсаткич туманларда энг кам ойлик иш ҳақининг 7, вилоят марказларида 10 баробари бўлади. Эндиликда лицензия ва концертлар учун рухсатномалар олиш интернет орқали, он-лайн тизимда амалга оширилади. Бу санъаткорларга енгиллик туғдириш билан бирга, турли қоғозбозлик ва оворагарчиликларнинг олдини олади.\nМИЛЛИЙ ЭСТРАДА МИЛЛИЙЛИККА ЮЗ БУРАДИМИ?\nҲа, бу амалга ошади. Ошиши керак. Чунки бугун баъзилар турли бачкана қилиқлари билан эл эътиборига тушишни ўйлаётган бўлса, бошқаларнинг қўшиқ куйлари чет элники. Бачканаликдан одамлар бир кун зерикади. Шунда у ўз-ўзидан эътибордан четда қолади. Чет эл куйларидан фойдаланаётганлар бўйича тегишли ташкилотлар билан ҳамкорлик ўрнатилди. Бу ҳол тез орада барҳам топади. Куйга ёзилаётган баъзи «эъжод» намуналари ҳам ўз-ўзидан назардан қолади. Вақти келиб санъатнинг асл вазифасини англаб етган, жонли ижрода куйлайдиган ҳақиқий соҳа эгаларигина қолганда ўзларига ўхшаган истеъдод соҳиблари, яъни шоирлар, бастакорлар билан ҳамкорлик қилади. Мумтоз адабиётимизга мурожаат этади. Ана шунда миллий куйлар яратилади, эстрадамиз ҳам ҳақиқий миллийликка юз буради.


Хазрати Иброхим алайхиссалом - Форум\nСешанба, 18.06.2019, 4:12:20\nБош сахифа | Хазрати Иброхим алайхиссалом - Форум | Мой профиль | Регистрация | Выход | Вход\nФорум » Islomiy Bo'lim / Исломий булим » Islom » Хазрати Иброхим алайхиссалом (Boylik Haqida)\nХазрати Иброхим алайхиссалом\nMoniKa Дата: Якшанба, 10.05.2009, 1:48:01 | Сообщение # 1\nХазрати Иброхим алайхиссаломга ўгиллари хазарти Исмоил алайхиссаломни курбон килиш амри бекор килингач, Аллох ул зотга сон-саноксиз кўй суруви эхсон этди. Жаброил алайхиссалом инсон киёфасига кириб, ул зотдан сўрадилар:\n- Бу кўй сурувлари кимники? Менга бир сурув кўй сотасизми?\n- Бу кўйлар Раббимникидир, - дедилар Иброхим алайхиссалом, - бу онда менинг кўлимда омонатдир. Агар бир марта зикр килсанг, кўйларнинг учдан бирини, уч марта зикр килсанг, хаммасини олиб кетишинг мумкин.\nЖаброил алайхиссалом зикр килдилар:\n- Суббухун, Куддусун, Роббуна ва Роббиул-маълоикати ваър-рух.\nШунда Иброхим алайхиссалом: "Бу кўйларнинг хаммасини олиб кетавер", - дедилар.\n- Мен инсон эмасман, фариштаман, бу кўйларни ололмайман, - дедилар Жаброил алайхиссалом.\n- Сен фаришта бўлсанг, мен - Халилман (Аллохнинг дўстиман). Берган нарсамни кайтариб ололмайман.\nБу вокеадан сўнг Иброхим алайхиссалом кўйларни сотиб мулк орттирдилар ва барчасини вакф килдилар.\nДуоларимизда Аллохдан хамиша тани соглик ва хотиржамлик тилаймиз. Ишларимизнинг ривожини сўраймиз... Бирок, "менга бойлик бер!" деган илтижони эшитмаймиз. Эхтимол бойлик илинжида муножот килувчилар бордир. Лекин улар овоз чикармай сўрасалар керак, яна Худо билади. Ажабки, бойлик сўраб илтижо килмаймиз-у, лекин бутун вужудимиз билан бойликка интилаверамиз.\nМулкдорларнинг баъзилари бойликларининг омонат эканини хам биладилар ва ундан ажраб колишдан кўркиб, саждага бош кўядилар. Демокчимизки, саждага бош кўйишдан мурод Аллох розилигини исташ эмас, балки бойликдан ажраш кўркуви. Энг олий бойлик саломатлик эканини хамма билади.\nХатто яхудийларнинг бир латифасини айтиб кулиб юрамиз: "Эй Худойим, - дейишаркан улар, - Сен бизга саломатликни беравер, колган нарсаларни сотиб олаверамиз". Саломатликни бойлик тўплаш учун сарфлаш керакми ё бойликни саломатликни асраш учун сарфлаш керакми? Хаётда иккала холатни учратамиз. Баъзилар бойлик йўлида саломатлигини аямай курбон киладилар, бойлик тўплаш ишкида тиним билмайдилар. Бойликни тўплайдилару бирок, муддаога етгунча бир касалликни хам орттириб оладилар ва... тўплаган бойликларини даволаниш учун сарфлай бошлайдилар.\nСахобалар бойлик хакида гапиришганда Расулуллох (с.а.в.): "Бойлик ёмонликлардан сакланадиган кишилар учун зарарсиздир. Мана шундай кишилар учун соглик бойликдан хам яхширокдир ва кўнгил шодлиги (Аллохга шукур айтиш лозим бўлган) неъматлардан биридир", дедилар.\nЯна дедиларки: "Кимки ўз оиласи багрида тинч, тани сог бўлиб тонг оттирса ва бисотида шу кунига етарли таоми бўлса, у одамга гўё бутун дунё зийнати берилган хисобланади". Фикр килайлик: пўлат сандигда миллионлар турибди. Бирок, оилада халоват йўк. Бу миллионлар, айникса, харом йўл билан топилган бўлса бир лахзалик хам халоват бермайди, балки оилани хотиржамликдан бегона килиб кўяди.\nШарафли хадис: "Бойлик молнинг кўплиги билан эмас, балки чин бойлик - нафснинг бойлигидир". Шархким: нафснинг бойлиги - топган молига каноат килишдан ва унинг баракотини Аллох таолодан сўрашдан, шунингдек, одамлар кўлидаги бойлигидан тамаъ килиш ва уларга карам бўлишдан Раббил оламийндан панох сўрашдан иборат.\nДунё кўланкага ўхшайди: кувласанг, олдингга тушиб кочиб кетаверади. кочсанг - сенга ёпишади, изингдан эргашиб келади. Кимда ким унга кўнгил бергудай бўлса, хаёти зое бўлади. Дунё лаззатларининг энг кераклиси - тинч-омон хаёт кечириш. Емак-ичмак хам лаззат. Бу лаззат аслида томокники. Аммо ош сингмай колса, мижоз бузилади. Мижоз айниса - унинг иложи нима бўлади? Одамнинг корни бир марта тўйса икки кун юриши мумкин. Битта тўн кийса, камида икки йилга етади. Мана шу иккиси учун одамнинг ўзини кул килиши ярашадими?\nБугун дунёси тилагига мос бўлиб турган кимса, акли бўлса унга ишонмасин, унинг учиб кетишини фахм этсин ва ўлимнинг хак эканини унутмасин. Ўлим пистирмадан чиккандай пайдо бўладиким, охиратнинг "вой" бўлиши хеч гап эмас. Охиратда эса... "Эй Одам фарзандлари, мен сизларнинг хусну сувратларингга ва мол-дунёларингга бокмасман. Балки дилларингга ва килган амалларингга бокурман". "Эй Одам фарзанди! Доим умрингни дунё учун сарф килаверсанг, качон бундок бир чексиз умидлар билан тавба киларсан?" (Кудсий хадисдан).\nМулк ва хамд эгаси булган Аллох барча айбу нуксонлардан покдур.


Тожикистонлик икки ёшли Путин Жўраевнинг укаси Шойгу исмини олди\n19:33 / 02.02.2017\nРоссиянинг Владимир вилоятида яшовчи тожикистонлик Жўраевлар оиласида 29 январь куни ўғил фарзанд дунёга келди. Унга бобоси Раҳмон Жўраев Россия мудофаа вазири шарафига Шойгу деб исм қўйди. Боланинг тўла исм-шарифи - Шойгу Ҳурмадович Жўраев.\n«Шойгу Россия фавқулодда вазиятлар вазирлиги фаолиятини ривожлантирди ва набирам унинг шарафига қўйилган исмни олиб юришга ҳақли», - дея маълум қилди Раҳмон Жўраев «Новый город Александров» нашри билан суҳбатда.\n70 ёшли Раҳмон Россия президентининг катта мухлиси ҳисобланади. Эркак ҳаттоки ўз уйида Россия президенти тасвирланган турли буюмлардан иборат кичик музей ташкил қилган. Деворларда эса Путин ва Собяниннинг суратлари бўлган гиламлар осилган.\n«Мен газетада Мисрда бир журналист ўз фарзандига Путин-Мухтор деб исм қўйганини ўқиганимда, хаёлимга фикр келди: нима учун узоқдаги мамлакатда шундай иш юз бермоқда, мен эса Путин учун ўлимга ҳам тайёрман ва ўз набирамга президент номини бермаслигим керак», - дея маълум қилди Раҳмон Жўраев.\nМаълумот учун, Жўраевлар Тожикистондан Россияга етти йил аввал келишган бўлиб, Россия фуқаролигига эгалар. Улар биринчи беш йил давомида Москвада яшашган бўлса, эндиликда Владимир вилоятининг Александров туманидаги Легково қишлоғида умр кечиришмоқда.


Тошкентда 2015 йилда йўлкирани ошириш режалаштиирилмаган\n15 май 2021, Тошкент вақти: 07:56\nЖорий йилда Тошкентда йўлкирани қимматлатиш режалаштирилмаган. Бу ҳақда “Тошшаҳартрансхизмат” ширкати маълум қилди.\nШиракт раҳбари Отабек Сидиқов Podrobno.uz нашрига “Жорий йилда ширкат бизнес режасида йўлкирани ошириш назарда тутилмаган. Бироқ ҳар ҳил вазият юзага келиш мумкин, ҳамма нарсани олдиндан башорат қилиб бўлмайди”, деб билдирган.\nТошкентда йўловчи ташувчи жамоат транспорти нархи сўнгги марта ўтган йилнинг 15 июнида 200 сўмга оширилган ва 1000 сўм қилиб белгиланган эди.


Куни кеча якунига етган бокс бўйича жаҳон чемпионатининг қаҳрамонларидан бири Абдумалик Халаковнинг чиқиши кўпчилик мухлисларимизда илиқ таассурот қолдирди. Ёш боксчимиз мусобақа давомида ўзининг ажойиб техникаси ва ҳаракатлари билан ёдимизда қолди. Эътиборингизга -60 кг вазн тоифаси финалчиси билан ташкил қилган суҳбатимизни ҳавола қиламиз:\n– Иштирокимдан кўнглим тўлди, дея оламан. Унда ўзимни яхши томондан кўрсата олдим, деб ўйлайман. Бу билан тўхтаб қолиш ниятим йўқ, албатта. Келгуси жаҳон чемпионати ўз юртимизда бўлади. Энди бор эътиборимни ўша чемпионат ва Париж-2024 Олимпиадасига қаратаман.\n– Дастлаб қуръа ташлангандан сўнг чорак финалда кубалик рақиб билан тушишингизни сиз ҳам тахмин қилган бўлсангиз керак. Вазият ўзгаргани Сизга қанчалик қўл келди?


Дефиле: The Fashion Show «Олтин куз-2016»: 3-кун\n12 ноябрь куни «Олтин куз — 2016» шоу дефилесига «Юксак мода» оқшом либослари тўпламларининг намойиши якун ясади. Учинчи кунда ўтган мазкур намойишда дабдабали ва тантанали оқшом тадбирларига мўлжалланган башанг ва хушбичим аёллар, ҳамда эркаклар либослари намойиши бўлиб ўтди.\nMuhabbat Ali тўпламида шифон, турли рангдаги виллур ва кожа матоларини учратиш мумкин. Либослар классик ва кундалик услубга хос бўлиб, унда плаш, кўйлак ва лозим, ҳамда ташкилотлар учун мўлжалланган костюм ва шимларни кўриш мумкин бўлди.\nBy Sipa бренди либослари кишига романтик кайфият беради. Қора, тўқ кўк, ёрқин яшил, малина ранглардаги балх (юпқа бахмал) матосидан турли услубдаги оқшом либосларига майда тошлардан безак берилган.\nДизайнер Наримон Григорияннинг шахсий тўплами 2 қисмда бўлиб ўтди. Биринчисида, шойи атлас, тафта ва шифон матоларидан базм либослари тақдим этилди.\nИккинчисида, лион, бамбук, виллур, шойи матолари ва тўрдан самарали фойдаланилган. Либосларга тош ва дурлардан безак берилган.\nMa’ruf брендининг Anima тўпламида тоза ипак, атлас ва драп матолари ишлатилган. Оқ, кулранг ва қора уйғунлигидаги либослар оқшом учун мўлжалланган. Кулранг атлас матосидаги либосларнинг устига қора безакли тўр туширилган.\nLa Room дизайнер Ширин Асқарова тўпламидаги либослар духоба, шифон, атлас матоларидан тайёрланган. Бунда ҳам дизайнернинг қўл меҳнатини кўриш мумкин. Шифон матосидан ишланган кўйлакнинг юпка қисмининг устига гуллардан безак берилган.\nБундан ташқари тўпламда иккита келин либосларини ҳам учратиш мумкин. Қаймоқ рангдаги бу либослар бежирим дурлар билан янада фусункорлик касб этмоқда.\nШунингдек, RA Style бренди дизайнер Раҳматулла Шарипов, Mosdari брендида дизайнер Дарья Москвина, Аделя Фаттахова, «Аристократка» бренди, Gulim - дизайнер Гўзал Атахўжаевалар ҳам шу куни ўз тўпламларини тақдим этишди.\nЯкунда хонанда Райҳон томонидан ижро этилган қўшиқлар барчага манзур бўлди.\nКўргазма якунида бир нечта номинациялар (йўналишлар) бўйича ғолиблар эълон қилинди.\n«Йилнинг энг яхши маст-маркети» йўналишида «Аристократка» бутигининг дўконлар тармоғи;\n«Йилнинг энг ёш дизайнери» йўналишида Аделя Фаттахова;\n«Мода дунёсида йил янгилиги» йўналишида Ma’ruf бренди;\n«Энг яхши миллий услуб» йўналишида дизайнер Камола Холбекова;\n«Йил модели» йўналишида Дарина Влади;\n«Йилнинг энг ёш модели» йўналишида Дадахўжаева Палиналар ғолибликни қўлга киритди.\nҒолибларга диплом, махсус сертификат ва эсдалик совғалари топширилди.\n«Олтин куз-2016» шоу дефилисининг биринчи ва иккинчи куни шарҳини сайтимизда ўқинг.\nThe Fashion Show «Олтин куз-2016» намойишининг учинчи кунидан тўлиқ фотоҳисоботни бу ерда кўринг.\nНашр санаси: 14-11-2016


Ашхободда шоу-бизнеснинг ўнга яқин таниқли вакили гейликда гумонланиб қамоққа олинди\n21 октябр 2020, Тошкент вақти: 07:31\nОзодлик радиоси туркман хизматининг 16 апрелда turkmen.news нашрига таянган ҳолда хабар беришича, март ойининг иккинчи ярмида Туркманистондаги машҳур шоумен, артист ва бошловчи (исми Озодликка маълум) гейликда гумонланиб қамоққа олинган. Бу маълумотни бир-биридан мустақил бўлган бир қатор манбалар тасдиқлади.\nБир неча ёш йигитларга нисбатан тергов давом этмоқда. Хабарда уларга нисбатан суд жараёни яқин кунларда бўлиб ўтиши ҳам айтилди. Улар Туркманистон Жиноят кодексининг 135-моддаси (гомосексуализм) асосида икки йилгача озодликдан маҳрум қилиниши мумкин.\nҚўлга олинган ўнга яқин одам орасида Туркманистон шоу-бизнеси ва модел индустриясининг машхур вакиллари борлиги ҳам айтилди. Тurkmen.news нашри уларнигг исм-шарифлари таҳририятга маълум эканини, бироқ аҳлоқ тамойлларидан келиб чиқилган ҳолда, таҳририят уларнинг исмларини сир сақлаётганини ҳам билдирди.\nХабарда айтилишича, қўлга олинганларнинг адвокатлари бор, бироқ адвокатларни бу иш юзасидан уларни ҳимоя қилишга кўндириш осон кечмаган.\nТуркманистонда адвокатлар гейликда айбланиб қўлга олинганларни ҳимоя қилишга хоҳиш билдирмайдилар. Адвокатларга кўра, бу ҳеч қандай ижобий натижа бермайдиган меҳнат ҳисобланади. Иккинчидан, адвокатлар ҳамкасблари уларни қоралашларидан қўрқадилар.\n2019 йилнинг октябрь ва ноябрь ойларида ёш туркман врачи Қосимберди Гараевнинг гейликда айбланиб босимга олингани шов-шувга сабаб бўлган эди. У Озодлик радиоси туркман хизматига исми сир қолиши шарти билан Туркманистондаги гейлар ҳаёти тўғрисида интервью берган эди.\nОрадан бир неча кун ўтгач, Гараев йўқолиб қолган эди. Озодлик радиоси эса Гараев қўқисдан йўқолиб қолса жамоатчиликка эълон қилишни сўраган видеони эълон қилганди.\nШундан сўнг Озодлик радиоси туркман хизмати журналистлари ва turkmen.news нашри Гараев соғ-саломат эканлигини, лекин унинг қариндошлари унга босим ўтказиб, интернетда мулоқот қилишини тақиқлаб қўйганларини аниқлаган. Ҳозирги кунда Гараевнинг тақдири номаълум бўлиб қолмоқда.\nТуркманистон ҳукумати халқаро ҳамжамиятнинг гомосексуализмни жиноятлар рўйхатидан чиқариш талабини рад этиб келади. 2017 йилнинг март ойида бу масала БМТнинг Инсон ҳуқуқлари қўмитасида муҳокама қилинган. Ўшанда Туркманистон президенти маъмурияти ҳузуридаги Инсон ҳуқуқлари ва демократия институти расмийси Шемшет Атажанова Туркманистонда гомосексуализмни жиноятлар рўйхатидан чиқариш ҳақида гап ҳам бўлиши мумкин эмаслигини айтган.


Тушда аёл кўрсангиз нимани англатади ko'rsa nima bo'ladi - Tush tabiri kitobi\nUztext.com » Tush tabiri » Тушда аёл кўрсангиз нимани англатади\nСизга таниш бўлган аёлни кўриш – омад. У билан тортишиш – кимдир сизни алдамоқчи.\nТаниш аёлни кўриш, ерининг кучли рашки, аммо у асоссиз бўлади. Шарқий аёл – сезги; севиш қобилияти. Полиция ходимига ахлоқий чекловдир.\nКўпинча тушга – севгилиси ёки хотинини бўлиб киради. Агар тушингизда бундай аёлни кўрган бўлсангиз, унда сиз кўнглингизга қаранг. Агар қайғурганизни ко`рсангиз унда-ўнгингизда хам шунга тайёр туринг.\n26-06-2021, 00:14 31


Равшан Ҳайдаров: "Осиё ўйинларида ҳужум ва ҳимоядаги балансни сақлашга ҳаракат қиламиз" (видео) - Zamin.uz\n14:54 / 09.08.2018\nРавшан Ҳайдаров: "Осиё ўйинларида ҳужум ва ҳимоядаги балансни сақлашга ҳаракат қиламиз" (видео)\n- Биз йиғинлар давомида бошқа ҳужумчиларни ҳам синаб кўрдик. Аммо ҳозирда таркибга чақирилган ҳужумчиларнинг тажрибаси катта. Улар халқаро ўйинларда кўп иштирок этишган. Улар ўз ўйинларини кўрсата олишларига ишонамиз.\n9 август куни Ўзбекистон ОТЖ бош мураббийи билан матбуот анжумани бўлиб ўтади\n9-08-2018, 07:31, Спорт\nАзиз Турғунбоев ва Икром Алибоев Осиё ўйинларида ёши катта футболчи сифатида қатнашади\n7-07-2018, 21:23, Спорт


Traduzione dei significati Sura Al-Baqarah - Traduzione uzbeka – Ala'uddin Mansur - L'Enciclopedia del Nobile Corano\nTraduzione dei significati Sura: Al-Baqarah\nVersetto: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150 151 152 153 154 155 156 157 158 159 160 161 162 163 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 224 225 226 227 228 229 230 231 232 233 234 235 236 237 238 239 240 241 242 243 244 245 246 247 248 249 250 251 252 253 254 255 256 257 258 259 260 261 262 263 264 265 266 267 268 269 270 271 272 273 274 275 276 277 278 279 280 281 282 283 284 285 286\nNumero di pagina: 2\nNumero di pagina: 3\nNumero di pagina: 4\nNumero di pagina: 5\n27. Улар Аллоҳга берган аҳдни мустаҳкам боғлангандан сўнг бузадиган, Аллоҳ муҳофаза қилишни буюрган боғларни узадиган кимсалардир. Ана ўшалар, ҳақиқий зиён кўргувчилардир. @Ricorretto\nTesto originale 27. Улар Аллоҳнинг аниқ кўрсатмаларини бузадиган, У боғланишига буюрган нарсаларни узадиган ва Ер юзида бузғунчилик қилиб юрадиган кимсалардир. Улар, шубҳасиз, зиён кўргувчилардир.\n28. Аллоҳни қандай инкор қиласиз? Ҳолбуки, У (дунёга келмасингиздан олдин) жонсиз эдингиз сизга жон ато этди, сўнгра сизни ўлдириб, яна қайта тирилтиради ва ниҳоят яна Унга қайтажаксизлар. @Ricorretto\nTesto originale 28. Ўлик танангизга жон берган, кейин ўлим берадиган, сўнгра яна тирилтирганидан кейин Ўзига қайтажагингиз — Аллоҳни қандай инкор қиласиз-а?\nNumero di pagina: 6\nNumero di pagina: 7\nNumero di pagina: 8\nNumero di pagina: 9\nNumero di pagina: 10\n68. Улар: «Парвардигорингга дуо қил, унинг қандайлигини баён қилсин», дедилар. (Мусо) деди: «У зотнинг айтишича, у қари ҳам, ёш ғунажин ҳам бўлмаган, икковининг ўртасидаги бир сигирдир. Энди фармонни адо этинглар». @Ricorretto\nTesto originale 68. Улар дедилар: «Парвардигорингга дуо қил, унинг қандайлигини баён қилсин». (Мусо) деди: «У зотнинг айтишича, у қари ҳам, ёш ғунажин ҳам бўлмаган ўрта бир сигирдир. Энди фармонни адо этинглар».\nNumero di pagina: 11\nNumero di pagina: 12\nNumero di pagina: 13\nNumero di pagina: 14\nNumero di pagina: 15\nNumero di pagina: 16\nNumero di pagina: 17\nNumero di pagina: 18\nNumero di pagina: 19\nNumero di pagina: 20\nNumero di pagina: 21\nNumero di pagina: 22\nNumero di pagina: 23\n146. Биз Китоб ато этган кимсалар (яҳудий ва насронийлар) уни (Муҳаммад пайғамбарни) ўғил фарзандларини таниган каби танийдилар. (Яъни, ўзларининг илоҳий китобларида у ҳақда ўқиганлар.) Ва шунга қарамай, улардан бир гуруҳи билган ҳолларида ҳақиқатни беркитадилар. @Ricorretto\nTesto originale 146. Биз Китоб ато этган кимсалар (яҳудий ва насронийлар) уни (Муҳаммад пайғамбарни) ўз фарзандларини таниган каби танийдилар. (Яъни ўзларининг илоҳий китобларида у ҳақда ўқиганлар.) Ва албатта улардан бир гуруҳи билганлари ҳолда ҳақиқатни беркитадилар.\nNumero di pagina: 24\n158. Албатта Сафо ва Марва Аллоҳнинг (динининг) нишоналаридандир. Бас, ким ҳаж ёки умра қилса, у иккисининг орасида саъй қилишининг гуноҳи йўқдир. Ва ким ўз ихтиёри-ла яхшиликни ният қилса, бас, албатта Аллоҳ Шокир — тоатга яраша тақдирловчи ва Алим — яхши билгувчидир. @Ricorretto\nTesto originale 158. Албатта, Сафо ва Марва Аллоҳ (буюрган) маросимлардандир. Бас, ким ҳаж ёки умра қилса, у икки тоғ орасида саъй қилишининг гуноҳи йўқдир. Ва ким ўз ихтиёри-ла яхшиликни ният қилса, бас, албатта Аллоҳ шукр қилгувчи (тақдирловчи) ва билгувчидир.\n163. Илоҳингиз ягона илоҳдир. Ундан ўзга ҳақ илоҳ йўқдир. У Раҳмон ва Раҳимдир. @Ricorretto\nTesto originale 163. Тангрингиз ягона Аллоҳдир. У меҳрибон ва раҳмли Аллоҳдан ўзга ҳеч қандай Аллоҳ йўқдир.\nNumero di pagina: 25\nNumero di pagina: 26\n174. Аллоҳ нозил қилган Китоб (Таврот)дан (Муҳаммад алайҳис-салоту вас-саломнинг пайғамбарлигига доир) бўлган нарсани яширадиган ва уни озгина қийматга сотадиган кимсалар, ана ўшалар қоринларини фақат олов билан тўлдирадилар, Қиёмат Кунида Аллоҳ уларга гапирмайди, боқмайди ва уларни (гуноҳларидан) покламайди. Улар учун аламли азоб бордир. @Ricorretto\nTesto originale 174. Аллоҳ нозил қилган Китоб (Таврот)дан иборат бўлган нарсани (Муҳаммад алайҳис-салоту вас-саломнинг пайғамбарлигини) беркитадиган ва уни озгина қийматга сотадиган кимсалар қоринларини фақат олов билан тўлдирадилар — уларга Қиёмат Кунида Аллоҳ сўзламайди, боқмайди ва уларни (гуноҳларидан) покламайди. Улар учун аламли азоб бордир.\nNumero di pagina: 27\nNumero di pagina: 28\nNumero di pagina: 29\n189. Сиздан ҳилоллар — янги чиққан ойлар ҳақида сўрашади. Айтинг: у (ойлар) одамлар ва ҳаж учун вақт ўлчовларидир. Уйларингизга орқа томонидан киришингиз яхшилик эмас, балки яхшилик, Аллоҳдан қўрққан кишининг (қилган) ишидир. Уйларга эшикларидан кирингиз! Ва Аллоҳдан қўрқинг! Шояд нажот топсангиз. @Ricorretto\nTesto originale 189. Сиздан ойлар ҳақида сўрашади. Айтинг: у (ойлар) одамлар ва ҳаж учун вақт ўлчовларидир. Уйларингизга орқа томонидан киришингиз яхшилик эмас, балки Аллоҳдан қўрққан киши яхшилик қилгувчидир. Уйларга эшикларидан кирингиз! Ва Аллоҳдан қўрқинг! Шояд нажот топсангиз.\nNumero di pagina: 30\n196. Ҳаж ва умрани Аллоҳ учун комил суратда адо қилинг! Агар (касаллик ёки йўлтусарлар сабабли) йўлингиз тўсилиб қолса, муяссар бўлган бирор қурбонлик юборинг ва қурбонлик ўз жойига етиб бормагунча сочларингизни қирдирманг! Энди агар сизлардан (ҳожилардан) кимдир касал ёки бошида бирон дарди бўлса (шу узр билан эҳромда турган ҳолида сочини қирдирса), у ҳолда (уч кун) рўза тутиш ёки (олти мискинга) садақа бериш ёхуд (бир қўй) сўйиш билан эваз тўласин! Қачонки (йўлтўсарлар ёки бошқа ҳар қандай монеъдан) хотиржам бўлсангиз, (ораларингиздан) ким ҳаж (йўлида) умрадан фойдаланган бўлса (яъни, ҳаж мавсумида аввал умра амалларини бажариб, эҳромдан чиқиб, сўнгра ҳажга эҳром боғлаган бўлса), муяссар бўлган бирон қурбонликни қилсин! Ким (қурбонлик қиладиган нарса) топа олмаса, уч кун ҳажда, етти кун қайтганидан кейин рўза тутсин! Бу тўла ўн кундир. Ушбу ҳукм аҳли — оиласи Масжидул-Ҳаромда бўлмаган кишилар учундир. (У ернинг аҳолиси учун бундай ҳуқуқ ва бурчлар йўқ). Аллоҳдан қўрқингиз! Ва билингки, Аллоҳ — азоби қаттиқ Зотдир. @Ricorretto\nTesto originale 196. Ҳаж ва умрани Аллоҳ учун комил суратда адо қилинг! Агар (касаллик ёки йўлтусарлар сабабли) йўлингиз тўсилиб қолса, муяссар бўлган бирор ҳадя юборинг ва ҳадянгиз ўз жойига етиб бормагунча бошларингизни (сочларингизни) қирманг! Энди агар сизлардан (ҳожилардан) кимдир касал ёки бошида бирон дарди бўлса (шу узр билан эҳромда турган ҳолида сочини қирдирса), у ҳолда (уч кун) рўза тутиш ёки (олти мискинга) садақа бериш ёхуд (бир қўй) сўйиш билан эваз тўласин! Қачонки (йўлтўсарлар ёки бошқа ҳар қандай монеъдан) хотиржам бўлсангиз, (ораларингиздан) ким ҳаж (йўлида) умрадан фойдаланган бўлса (яъни, ҳаж мавсумида аввал умра амалларини бажариб, эҳромдан чиқиб, сўнгра ҳажга иҳром боғлаган бўлса), муяссар бўлган бирон ҳадяни юборсин! Ким (ҳадя қиладиган нарса) топа олмаса, уч кун ҳажда, етти кун қайтганидан кейин рўза тутсин! Бу тўла ўн кундир. Ушбу ҳукм аҳли — оиласи Масжидул-Ҳаромда бўлмаган кишилар учундир. (У Ернинг аҳолиси учун бундай ҳуқуқ ва бурчлар йўқ). Аллоҳдан қўрқингиз! Ва билингки, Аллоҳ — азоби қаттиқ Зотдир.\nNumero di pagina: 31\nNumero di pagina: 32\n208. Эй мўминлар, Исломга тўлиғича кирингиз! (Яъни, Исломнинг баъзи ҳукмларига итоат қилиб, баъзиларига итоат қилмайдиган кимсалардан бўлмангиз)! Ва шайтоннинг изидан эргашманглар! Шубҳасиз, у сизларга очиқ душмандир. @Ricorretto\nTesto originale 208. Эй мўминлар, тўла ҳолдаги Исломга кирингиз! (Яъни, Исломнинг баъзи ҳукмларига итоат қилиб, баъзиларига итоат қилмайдиган кимсалардан бўлмангиз)! Ва шайтоннинг изидан эргашманглар! Шубҳасиз, у сизларнинг очиқ душманингиздир.\n209. Улар (Ҳақ йўлни инкор этувчилар Қиёмат Кунида) булутдан бўлган соябон остида Аллоҳ ва фаришталар (ҳисоб-китоб учун) келишини ва иш тамом бўлишини (яъни, улар куфрлари сабабли дўзахга ҳукм қилинишларини) кутяптиларми? Ваҳоланки, барча ишлар ёлғиз Аллоҳга қайтарилажак. @Ricorretto\nTesto originale 210. Улар (ҳақ йўлни инкор этувчилар Қиёмат Кунида) боқмайдилар, магар уларга булутдан бўлган соябон остида Аллоҳ ва фаришталар (ҳисоб-китоб учун) келади-да, иш тамом бўлади (яъни улар куфрлари сабабли дўзахга ҳукм қилинурлар). Ва барча ишлар ёлғиз Аллоҳга қайтарилажак.\nNumero di pagina: 33\nNumero di pagina: 34


Узоқ йиллар давомида пахтамизнинг фойдасини бошқалар кўрди – Шавкат Мирзиёев — Sof.uz\n21.08 17:25 316 Иқтисод\nШавкат Мирзиёев Бектемир туманидаги “Metal Processing” масъулияти чекланган жамиятда тайёрланаётган маҳсулотларни кўздан кечирди.\nУзоқ йиллар давомида вазият шундай эдики, машаққат билан етиштирган пахтамиздан фойдани бошқалар кўрарди. Кейинги пайтларда унинг юртимизда қайта ишлаш даражаси кескин ошди. Тўқимачилик кластерлари пайдо бўлди. Уларнинг замини - пахтани қайта ишлаш. Бунинг учун эса илғор техникалар, сервислар керак, - деди Шавкат Мирзиёев.\nБундай корхоналарнинг «юраги» - муҳандис, конструкторлар. Афсуски, бизда кўп заводларнинг шундай «юраги» йўқ. Ақлли мутахассисларни топиб, қўллаб-қувватласак, маҳаллийлаштиришга катта ҳисса қўшади, - дея таъкидлади Президент.\nтўқимачилик пахта енгил саноат “Metal Processing”\n9.09 15:54 171 Ўзбекистон\n9.09 08:29 369\n27.06 18:01 123 Ўзбекистон\n25.05 21:46 221 Иқтисод


Сурхондарёда Халқаро ёшлар оромгоҳи ташкил этилади\nФаолият 28 February 2018 18:05 273\nБу ҳақда жорий йил 26 февраль куни Вазирлар Маҳкамаси томонидан қабул қилинган “Ўзбекистон ёшлар иттифоқининг Халқаро ёшлар оромгоҳини ташкил этиш тўғрисида”ги қарор матнида айтиб ўтилган.\nУнга мувофиқ, Ўзбекистон касаба уюшмалари Федерациясининг Сурхондарё вилояти касаба уюшмалари ташкилотлари бирлашмасига тегишли Термез шаҳар, “Гулистон” маҳалласи, Фидокор кўчаси, 45-уйда жойлашган болалар оромгоҳи Ўзбекистон ёшлар иттифоқига шартнома асосида текин фойдаланишга берилади. Айни шу манзилда Халқаро ёшлар оромгоҳи ташкил этилиши кўзда тутилган.\nОромгоҳ ҳар йилги ёз мавсуми давомида 7 ёшдан 14 ёшгача бўлган болаларни қабул қилади. Болаларга улар мароқли ҳордиқ чиқаришлари ва спорт машғулотлари билан шуғулланишланишлари учун оромгоҳ атрофида жойлашган аттракционлар, ёпиқ сузиш ҳавзаси ва спорт майдончалардан фойдаланишларига шароитлар яратилади.\nЁз мавсумидан ташқари бошқа вақтларда эса оромгоҳда Ўзбекистон ёшлар иттифоқи фаоллари иштирокида турли тадбирлар, фестиваллар, анжуманлар, семинар ва бошқа машғулотлар ўтказиб борилади.


“Эркинлик энди йўқ – фақат шариат қўмиталари қолди” - BBC News O'zbek\nПол Вуд Би-би-си, Ҳалаб\nImage caption Муҳаммад Қатаънинг онаси ўғлининг қотилларини кўрса, танишини айтади\nМуҳаммад Қатаънинг онаси нотаниш чеҳралар ичида ўғлининг қотилларини топиш умидида Ҳалаб кўчаларини оралайди.\nОна уларни кўрса, таниган бўларди. Улар қуфрда айбланган Муҳаммадни унинг кўз ўнгида отиб ташлашган эди.\nУ Муҳаммадни бахтиёр, масъулиятли ва Шаар мавзесида танилган фарзанд сифатида эслайди.\nБолакай аравачада қаҳва сотиб, оиласига рўзғор тебратишда ёрдам берарди. Муҳаммад эндигина 14 ёшга тўлганди.\nУруш туфайли мактабга бормас, одатда гавжум Шаар мавзесида қаҳва сотарди.\nКунлардан бирида кимдир ундан бепул қаҳва беришни сўрайди.\n"Бепул бўлса, пайғамбаргаям қаҳва йўқ," – кулиб деб жавоб қайтаради болакай.\nБу сўзлар билан Муҳаммад ўзига ўлим ҳукмини ўқиганди.\nУч қуролли шахс унинг бу жавобини эшитиб қолади. Улар болакайни машинага тиқиб олиб кетишади.\nЯрим соат сўнгра ўласи қилиб калтакланган Муҳаммад қайта келтирилади.\nБиров таниб қолиши ва уларни сўроққа тутишидан қўрқмаган эркаклар "Эй Ҳалаб халқи! Эй Шаар халқи!" - дея оломонни бир жойга тўплашади.\nУларнинг қичқириғидан Муҳаммаднинг онаси ҳушёр тортганди. Кейин нима бўлганини эслаган она юзини қўллари билан беркитиб, ўкириб юборди.\n"Улардан бири: Кимда-ким пайғамбарни ҳақорат қилса, шариатга кўра, қатл этилади, деб қичқирди" – дея эслайди Муҳаммаднинг онаси. - "Мен кўчага ялангоёқ югуриб чиқдим. Биринчи ўқ овозини эшитдим. У ерга етиб бориб, ерга қуладим. Улардан бири ўғлимга қарата яна бир ўқ узди. У учинчи бор ўқ узди ва ўғлим устига чиқди. Мен унга: Нега боламни ўлдирдинг? У ҳали ёш бола эди-ку! – дедим. У қичқирди: У мусулмон эмас. Йўқол бу ердан!"\n10 июн куни қатл этилган Муҳаммаднинг жасади Facebook ва араб тилидаги Twitter орқали интернетда тарқалди.\nУнинг юзига отишганди. Болакайнинг бурни ва оғзи тешилиб кетганди. Бу сурат интернетни ларзага келтирди.\nҚотилларнинг Сурияда ал-Қоидага алоқадор “Ироқ ва Сурия Исломий Давлати” гуруҳи аъзолари экани даъво қилинди. Исёнчиларнинг энг йирик Исломий ташкилоти – "Исломий Нусра Жабҳаси" ҳам шубҳа остига олинганди.\nИккала гуруҳ ҳам баёнот тарқатиб қотилликни қоралади. Ҳалабдаги бошқа исёнчи гуруҳлар ва шаҳардаги шариат маҳкамаси ҳам ўхшаш баёнотларни тарқатишди.\nБиз Ҳалабдаги қози, эндигина дорилфунунни тамомлаган, 26 ёшли сийрак соқолли ва юмалоқ кўз айнак тоққан Исломий олим билан учрашдик.\nУ менга қотилларнинг "Шабиҳа" исмли режимга тарафдор гуруҳ аъзолари бўлганини айтди.\nУнинг айтишича, бу гуруҳ мақсади мужоҳидлар ва бошқа исёнчилар ўртасида жанжал чиқаришга уриниш экан.\nАл-Қоидага алоқадор икки Исломий гуруҳ баёнот тарқатиши ортидан мен унинг бу изоҳини анча асосли деб топдим.\nРежим каллакесарлари мухолифат назорати остидаги Ҳалаб шаҳри қоқ марказигача кириб, болакайни ўғирлашга ва, ярим соат сўнгра, кўчанинг қоқ ўртасида уларни отиб ташлашга ботинган бўлармиди?\nМуҳаммаднинг оиласи маълумотлар ўта чалкаш эканини айтишади.\nҚотиллар классик араб тилида гапирган эсалар-да, оддий ҳатоларга йўл қўйишган.\nУлар Худога қарши куфр айтишни кечирса бўлади-ю, аммо пайғамбарни ҳақорат қилиш ўлимга тенг, деб баёнот беришган.\nОила Муҳаммад ўлими учун қайси қуролли гуруҳ айбдор эканини билмаса ёки айтишга қўрқса ҳамки, масъулият исёнчилар зиммасида эканига ишонади.\n"Бизда эркинлик қолмади," – дейди Муҳаммаднинг катта акаси Фуад. - "Бу озодлик исёнчилар Ҳалабни босиб олишганида бор эди, лекин ҳозир ҳеч нима қолмади. Унинг ўрнига бизда саноқсиз қўмиталар қолдики, уларнинг ҳар бири динни ўзича талқин қилади."\nҲалабдаги асосий шариат маҳкамаси Муҳаммад Қатаъ қотиллари Ислом номидан амал қилган эсалар-да, қатл Исломга хилоф ва жиной амал дея баёнот тарқатди.\nЛекин одамкушлар асл мақсади қандай бўлишидан қатъи назар – хоҳ у режим найранги, хоҳ мужоҳидлар томонидан Исломнинг кескин талқин қилиниши – шариат қонунлари Суриянинг исёнчилар назорат қилаётган минтақаларда тарқалаётгани ҳам айни ҳақиқат.\nБи-би-си Араб Хизмати томонидан тайёрланган ҳужжатли филмда шимолий Сарақеб шаҳрида шариат маҳкамаси олиб бораётган иш тасвирга олинган.\nШариат маҳкамасига собиқ мулла Шайх Абдуллоҳ Муҳаммад Али раислик қилади.\nЁнига Калашников автоматини қўйган, афғонларга ўхшаб шалвор-камиз кийган 27 ёшли шайхнинг бир ярим ой ичида чиқарган ҳукмлари тасвирга олинган.\nТасвирлардан бирида унинг ўнгига бир киракашдан машинасини тортиб олмоқчи бўлган тўрт шахсни келтиришади.\nУлар ўз айбларига иқрор бўлсаларда, исёнчилар гуруҳида эканини даъво қилишади.\nШайх Абдуллоҳ улардан қуролларини мусодара қилиш ва уларнинг бундан буён ҳеч бир қуролли гуруҳга аъзоси бўла олмасликлари ҳақида ҳукм чиқаради.\nУ бу қарор жамоатчиликка эълон қилинишини айтади.\nЖазо ижроси учун тўртовлон Сарақеб марказига келтирилади.\nЖазо асбоби - электр симлари.\nШайх Абдуллоҳ жам бўлган кичик оломонга овоз кучайтиргич воситасида мурожаат қилади: "Аллоҳнинг номи билан," – дея ўз тўрт айбланувчининг исмини бирма-бир ўқишни бошлайди Шайх Абдуллоҳ. - "Тўда бошлиғига эллик дарра, ҳар бир аъзосига 40 даррадан урилсин. Аллоҳ қонуни кучсизлар учун энг яхши ҳимоядир."\nБиринчи маҳбус тиз чўктирилади, унинг қўлларини икки томондан биттадан қўриқчи маҳкам тутади.\nДарра ура бошлашганларида оломон санай бошлайди. Ҳукм ижро этилгач, Шайх Абдуллоҳ ҳужжатли филмни тайёрлаётганларга жазо аслида анча енгил бўлганини айтади.\nУлар йўлтўсарликда айбдор деб топилганди. Одатда бундай жиноят учун ўлим жазоси берилади, дейди у.\n"Уруш пайтида шариатга мувофиқ бериладиган жазо тинчлик ўрнатилгунига қадар кечиктирилади," - дейди Шайх Абдуллоҳ. - "Ҳозир бизда уруш бораяпти. Биз эътиборни режим армиясига қарши курашга қаратишимиз лозим. Ҳукмлар тўлалигича режим қулаб, Исломий Давлат эълон қилингач, ижро этилади."\nИсённинг анъанадор ва диндор тарафдорлари шариатнинг қаттиқ жазоларини қўллаб-қувватлашади.\nУлар шу тариқа, кўпчилик тартибсизликлар, талон-тарожлар, одам ўлдиришлар ва одам ўғирлашлар олди олинишига ишонишади.\nАммо Сарақебда кўпчилик Исломчиларнинг куч олишидан ташвишга тушган. Шаҳарнинг баъзи мавзеларида кичик-кичик кўча намойишлари бўлгани хабар қилинади.\n"Биз шундай кунлар бошимизга келсин деб орзу қилмагандик," – дейди Би-би-си Араб Хизмати билан суҳбатлашган фаол Манал Бариш. - "Исёнчилар гуруҳларининг номи одамлар ҳозир қандай ақидага эга эканини кўрсатади. Динни кундалик ҳаётнинг ҳар бир жабҳасида жорий этишингиз шарт эмас. Бу инқилобни йўққа чиқараяпти."\nМанал Бариш Сарақеб хорижий мужоҳидлар куни келиб йўқ бўлишига ишонишини айтади.\nАммо Манал Бариш сингари нисбатан дунёвий фаолларнинг таъсири ўта чекланган ва тобора йўқолиб бормоқда.\nТинч намойишлар фуқаролар урушига айланишидан деярли икки йил ўтиб, улар ҳамон варақалар тарқатиш ва деворларга шиорлар ёзиш билан банд.\nБошқалар эса, айни дамда, қурол ҳисобига кучланмоқда.\nБироқ ҳамма нарса Исломчилар истаётгандек бўлаётгани ҳам йўқ.\nУлар ал-Қоидага қўшилиш ёки қўшилмаслик масаласида бир неча гуруҳларга бўлиниб кетганлар. Озод Сурия Армияси ичида ҳам чўқур бўлинишлар бор.\nИсёнчилар тарафида жанг қилаётганларнинг аксар мусулмон эса-да, уларнинг кўпи Исломий давлат қурилишига қарши.\nАна шундай бўлинмалардан бири қўмондони менга "Исломий Нусра Жабҳаси" улар турган жойга ҳудкуш ҳужумчи юбориб, улардан 12 нафарини ўлдирганини айтди.\nКейин эса унинг иниси мужоҳидлар томонидан ўғирлаб кетилипти. Укасини қутқариш учун бир неча ўн минг доллар товон пули тўлаганини айтган қўмондон энди қасос олиш умидида.\n"Улар мендан ҳеч қаерга қочиб қутула олишмайди," – дейди у.\nҲукумат қўшинлари авваллари йўқотилган шаҳарларни қайта босиб олаётган эсалар-да, исёнчилар ўртасида фуқаролар уруши ичида фуқаролар уруши давом этмоқда.\nМутаассиб мужоҳидлар ва нисбатан дунёвий "Озод Сурия Армияси" ўртасида тўқнашувлар аҳён-аҳёнда юз бериб турган бўлса ҳамки, уларнинг шиддати режимга қарши олиб борилаётган муборизадан қолишмайди.\nБу кураш натижаси агар исёнчилар ғалаба қилса, Сурия қандай давлат бўлишини белгилаб беради.\nБироқ, ҳозирча шариат Суриянинг кўплаб нуқталарида ягона қонун бўлиб қолмоқда.


Бош саҳифа МатбуотҲозирги давр матбуотиНаргис Маматқулова. Модерн шеърият ва абсурд фалсафаси (2005)\nМодерн атамасининг миллий адабиётимизга кириб келиши бирмунча мунозарали кечмоқда. Бугунги ўзбек модерн шеърияти ўз-ўзидан пайдо бўлган ҳодиса эмас. Унинг илк илдизлари Чўлпондек улуғ шеърият дарғалари ижодига бориб тақалади. Бунинг учун Чўлпоннинг биргина “Улуғ ҳиндий” сарлавҳали мақоласини эслаш кифоя: “Эски адабиёт билан янги адабиётнинг ўртасида қолғон шарқли ёш чинакам чучмал бир вазиятдадир. Эски адабиёт бир ширин, янгиси яна ширин, ғарбники тағин — яна ширин. Қайси биттасига кўпроқ берилсин?”\nБугунги шеърият ҳам янги ўзгаришлар босқичига қадам қўйди. Бунда асосий икки йўналиш мавжуд: бири анъанавий ва яна бири модерн шеъриятидир. Модерн шеъриятда икки хусусият кўзга ташланади. Бири шакл ва мазмундаги янгилик, иккинчиси анъанавий шаклда моҳиятдаги янгилик. Энг муҳими эса, бизга нотаниш бўлган руҳнинг устуворлиги. “Эстетика мактабида модернизм йўналишларининг айнан ўхшашларини топиш қийин. Модернизмнинг кўпгина бадиий йўналишлари бирданига икки ёки ундан ортиқ асосга таянади. Ва ҳар бир бадиий йўналиш у ёки бу даражада аниқ концепцияга асосланади. Худди шу маънода модернизмнинг фалсафий-эстетик қурилиши доим анъанавий (фундамент — деворлар — том) шаклида бўлавермай, баъзан “томдан” (бадиий—назарий, эстетик ғоялардан эмас) бошланади.\nМодернизмнинг назарий асоси — ХХ аср бошларидаги “фалсафий—эстетик ғояларнинг мажмуидир”. Адабиётшунос олим Ю.Борев таъкидлаганидай, модернизм алоҳида бир йўналиш эмас, балки бир қанча йўналишларнинг умумлаштирувчи номи. Унинг кўринишини бадиият билан боғлиқ барча санъат соҳаларида учратишимиз мумкин. Шуни таъкидлаш керакки, устоз О.Шарафиддинов айтганидек, “модернизм жўн ҳодиса эмас”, унинг фалсафий-назарий илдизлари моҳиятини англамай туриб, шошмашошарлик билан хулоса чиқаришимиз ярамайди. “Исёнкор модернизмнинг дарғаси Элиот: “Санъаткорнинг ўсиши доимий тарзда ўз-ўзини қурбон қилиш, ўз шахсиятини тинимсиз ўзгартириб боришида кўринади”, — деб ёзади.\nДемак, модернизмнинг асосий ғояси санъаткор шахсига эмас, санъатнинг ўзига эътибор қаратишдан иборат экан. Ҳақиқий санъат асари эса, санъаткорнинг етаклашига муҳтож эмас.\nМодернизмнинг ўзбек адабиётига таъсири беқиёс, албатта. Негаки, анъанавий йўлни инкор этмаган ҳолда, жаҳон фалсафаси ва эстетикаси ҳавосидан нафас олиш маънавиятнинг бойишига, тафаккурнинг кенгайишига хизмат қилади. Фикримизнинг тасдиғини устоз У.Норматовнинг мақолаларидан бирида ҳам учратишимиз мумкин.\n“… бугунги миллий адабиётимиз ривожи манзараси ўзгачароқ: жамики қийинчиликлар, зиддиятли, ожиз жиҳатларига қарамай, ҳозирги адабий жараён аср давомида миллий адабиётимиз ривожи йўлида тушов бўлиб келган якранглик балосидан халос бўлиб бораётганлиги, якка методнинг даври аллақачон ўтганлигидан далолат бериб турибди. Аср охирига келиб, хийла кечикиб бўлса-да, ҳушёр адибларимиз жаҳон тараққийпарвар адабиётлари тажрибаларига дадил юз ўгирмоқдалар”.\nБиз ўзбек миллий шеъриятида модернистик йўналишлардан экзистенциализм ва абсурд шаклларини кузатишимиз мумкин. Бу оқимлар Германияда таълимот сифатида, Францияда адабиёт сифатида юзага келгани маълум. Бу фалсафа йўқликдан мавжуд бўлган эмас, албатта. “Унинг назарий ва ғоявий асослари С.Кьеркегор ва А.Шопенгауэрнинг тушкунлик фалсафаси, Н.Бердяевнинг романтик ва мистик қарашлари, Ф.Нитше ва В. Дильтейнинг “ҳаёт фалсафаси”га асосланади.\nБу фалсафанинг адабиётга таъсири масаласини ўрганиш, қандай эҳтиёжга кўра француз адабиётига кириб келганини англашдан бошланади. Француз адабиётига экзистенциализмнинг кириб келиши Иккинчи жаҳон уруши билан боғлиқ. Ж.П.Сартр ва А.Камю бу урушда нацизмга қарши курашди. Бу файласуф ижодкорлар ҳаёт ва ўлим курашининг гувоҳи бўлишди. Бу воқеа уларда тушкунлик руҳини келтириб чиқарди. Мамлакатдаги иқтисодий, маънавий инқирозлар улар тафаккурида ҳаёт маънисиз деган фикрнинг шаклланишига сабаб бўлди. Инсонларнинг уруш туфайли оқибатсизлиги, индивидуализмнинг кучайиши улардаги худосизлик назариясини келтириб чиқаради. Бу эса маълум маънода француз жамиятининг ўша давридаги ижтимоий-маънавий ҳолати билан изоҳланади. “Абсурд тушунчаси А.Камю таълимотида” абсурд мушоҳада, абсурд инсон, абсурд ижод” шаклларда учрайди. Оғир иқтисодий шароит ва кучли руҳий таназзул маънавиятда ана шундай янги тизимлар вужудга келишига туртки берди.\nМиллий адабиётимизга бу тушунчаларнинг кириб келишига ХХ асрнинг сўнгги чорагидаги ижтимоий-сиёсий ҳаёт, ижодкор аҳлининг фикрий эврилишларига учраши сабаб бўлди. Собиқ жамият томирларининг узилиши, маънавиятда юзага келган бўшлиқ шеъриятдаги изланишларга йўл очиб берди. Чўлпонлар ижодидаги каби бу даврда ҳам “йўлсизлик” муаммоси пайдо бўлди. Янгиланаётган жамият янги маънавий озуқага эҳтиёжманд эди. Янги фалсафа янгиланаётган ижодкорлар руҳига мос келди. Айрим вақтларда бу фалсафа изланишларнинг ечимидек туюлди. Натижада, миллий адабиётга ушбу фалсафа руҳини маълум маънода акс эттирадиган асарлар дунёга келди. Ҳар қандай ўсимлик заминдан униб чиққанидек, адабиёт ҳам макон ва замон аталмиш жамиятдан таъсирланмай ривож топиши мумкин эмас. Социалистик тузум емирилиши билан боғлиқ инқирозлар мафкурага кучли таъсир ўтказди. Бу инқирозни ҳис этиш ижодкорларда анча аввалроқ бошланган эди. Шоир Фахриёрнинг “Тонгги Регистон”, “Аксилфалсафа”, “Аксилэкология”, “Ҳурлик”, Б.Рўзимуҳаммаднинг “Орқага бурилма”, “Сўз”, “Фикр доирасидаги фикр”, А.Қутбиддиннинг “Ғарибу ғурабо фурсат тиламчи”, “Тазод” каби шеърларида жамият аталмиш макон ва замондан кўнгил тўлмаслик, норозилик ҳисларида сезилиб туради. “Йўлсизлик, умидсизлик, тушкунлик” — абсурднинг тамал тошини қўядиган асосий унсурлардир. Бу унсурлар шеъриятимизга абсурд кайфиятнинг кириб келишига сабаб бўлди. А. Камю “абсурд адабиёт “ва” абсурд туйғу”ни бир-биридан кескин фарқлаш лозимлигини кўрсатади. Ҳозирги ўзбек шеъриятида соф экзистенциал ёки абсурдона асар йўқ. Лекин бу туйғунинг шеъриятимизда акс этаётгани рост.\nДаққиюнусдан қолган тириклик\nЭгамбердидан қолган қўш\nҲай пўшт, ҳай пўш…\nАбдували Қутбиддиннинг ушбу шеъри миллатнинг “халқ” деб аталган қисмининг изтиробли ва аламли кечмишини қаламга олади. Халқ оғзаки ижоди руҳи сингдириб юборилган бу шеър анъанавий “Қўш қўшиқлари”ни ёдга солади. Шеърдаги ҳасратда умрнинг “роҳат-фароғат” аталган ёруғ кунини кўрмай ўтаётган халқ қисмати ўзига хос бир усулда ифодаланади.\nОлам мендан-да қарийб қарироқ\nКундузи кеча сидирилган пўст:\nБилиб алдаб келдинг\nҒирром — Ҳазрат Даққиюнус!\nШеърдаги асосий ғоя “билиб алдаб келдинг” мисрасига яширингандир. Абсурд умрнинг фалсафий юкини шоир Даққиюнус образига юклайди. Халқ дарди, унинг барча азоби “сидирилган пўст” сифатлаши моҳиятига сидирилади:\nОтни-ку қамчилаб қавардим,\nҚачон ҳақ берасиз, қачон?\nҲай пўшт, ҳай пўшт.\nУмрнинг бесамарлиги, ҳаётнинг бемаънолигини била туриб, унга қарши яна “Ҳай пўшт, ҳай пўшт” дея давом этиши А.Камю асарлари руҳига сингдирилган “қасдма-қасд яшаш” фалсафасини ёдга солади. Ушбу шоирнинг яна бир шеърига мурожаат қиламиз. “Шеърият бўлими, 1987” деб номланади:\nШоирлар келишади, кетишади,\nСўкинишади, кулишади, пичирлашади.\nҲар қалай кетишади ташқарига\nАтиги ягона дераза мавжуд,\nҲар замон пастга қарайди беш киши:\nКўринмайди бирор гул, асалари.\nТашқарида пачоғи чиқиб кетган фасллар\nУларга тааллуқли бўлмаган ташқари.\nЁқимсизлик ғашлик, умидсизлик. Шоир ушбу кайфиятни “атиги ягона дераза”, “кўринмайди бирор гул, асалари” каби унсурлар орқали тасвирлайди. Биз бу мисраларда ҳаётга нисбатан қизиқиши қолмаган, бир хил яшашдан зериккан инсоннинг нигоҳини ҳис этамиз. Айниқса, мисралар сўнгидаги “пачоғи чиқиб кетган фасллар” ташбеҳи шоирнинг кайфиятига абсурдона ташхис қўйишда муҳим аҳамият касб этади.\n“Экзистенциалистлар фикрича, инсон жамиятда ўзининг қандайдир ролини бажариб боради. Бу хилма-хил ниқоблар ортида инсоннинг асл қиёфаси яшириниб ётади. Ушбу асл қиёфа заминида ётган инсон моҳияти қачон юзага чиқади? Мазкур масала экзистенциализмни ниҳоятда қизиқтириб келди. Экзистенциализм фалсафаси инсон ўз ҳаётининг моҳияти ва маъносини англаши учун у эркинликка ва эркин танлаш ҳуқуқига эга бўлиши керак, деган фикрларни илгари сурди”.\nФалсафий адабиётлардаги бу фикрлар экзистенциализм сўзининг маъносини етарлича очиб беради. Файласуфлар фикрича, ҳозирги жамиятда инсоннинг ҳаётга бўлган қизиқиши тобора йўқолиб бормоқда. Табиат гўзаллиги, ўзгалар кайфияти билан унинг иши йўқ. Унда бошқариб турувчи битмас-туганмас манфаатлар дастури бор, холос. Ана шу дастур ижрочисига айланиши баробарида инсон ҳайрат туйғусини ҳам йўқота боради. Модерн шеърият ана шу кишиларга хос шеърият сифатида шаклланмоқда. Модерн шеъриятда мушоҳада учун имкон ҳис-туйғуларга қараганда кенгроқдир. Шеърлардаги олам фикрлар оламига айланади. Бунда вазмин ва босиқ лирик қаҳрамоннинг фалсафий топилмаларидан ҳузурланиш мумкин. Анъанавий шеъриятдан модерн шеъриятнинг фарқи шундаки, одатдаги шеърларда образлар туйғуларга олиб борар эди, бунда образлар мушоҳадага, сўнг ҳисларга етаклайди. Анъанавий шеъриятда туйғулар тафти сезилиб турса, модерн шеъриятда сокин ва совуққон нигоҳни учратишимиз мумкин. Шу сабабли, модерн шеъриятга бир қанча совуқ жонзотлар тимсоли сичқон, қурбақа, кирпи, чувалчанг, илон, пашша, тошбақа, мушук кабилар кириб келди. Шуниси диққатга сазоворки, модерн шоирлар ёқимсиз тимсоллардан ёқимли моҳият сари йўл топади. Собиқ мафкура бизни ҳаётнинг фақат яхши томонларини кўришга кўниктирган эди. Руҳиятнинг, жамиятнинг чиркин томонларини совуқ тимсоллар орқали ифодалаш модерн шеъриятига хос хусусият бўлиб қолди.\nДарахтдан барг эмас\nдарахтдан тўкилди мусиқа\nшув-в этган юракмас сув\nдўриллаган ёғоч парчаси\nҳурпайган соч эмас қум\nменда қасдинг борми ниначи\nумрнинг бир қисми\nУмр ҳақидаги ушбу фалсафа пароканда тимсолларга сочилган бўлиб, оламни ва фурсатни ўзга бир нигоҳ билан кўра олиш завқини беради.\nТафаккур, яъни ақл экзистенциализм фалсафасида ўзига хос қимматга эга. Инсоннинг билимли бўлиши, унинг гуноҳкор бўлишига сабаб бўлди. Чунки бу билим ривожланган сайин кишида табиий туйғулар камайиб боради. Файласуфлар билим орқали инсон ўз фожиасига ўзи сабабчи бўлди, деган фикрни илгари суришади. Шоир Б.Рўзимуҳаммад ижодида ҳам шунга ўхшаш хулосани учратамиз:\nГўё кераксизман ортиқча бир кас,\nКўп нарса изладим оз нарса топдим\nДунёнинг кўзига чўп бўлиб тушдим,\nТушунганим сари, тушунолмадим.\nБир кетгим келади этакни силкиб,\nТўкилиб ёйилиб кетгим келади.\nЭкзистенциалистлар фикрича, инсон табиатига “бегоналашиш” хусусияти бостириб келмоқда. Инсон табиатдан, жамиятдан ва ҳатто ўз моҳиятидан бегоналашиб бормоқда. Табиатдан узоқлашиш инсоннинг табиатдан маданиятга юриши билан боғлиқ эди. Жамиятдан узоқлашиш инсон ўз манфаатини барча нарсадан устун қўйиши билан боғлиқ бўлди. Бу жараён, ниҳоят, инсон ички олами, ўз ҳаёти ва мазмунидан йироқлашиши билан характерланади. Асрлар давомида вужуди ва руҳи якранг бўлган инсон иккига ажралади. Вужуднинг талаблари руҳ талаби билан уйғунлашмай, ошиб кетди. Натижада, руҳ ва тан номутаносиблиги вужудга келди. Шоир Фахриёр шундай ёзади:\nҚамаб қўйса бўлар бемалол,\nСургун қилса бўлар, ҳаттоки…\nБу шеърда инсон жисмини руҳ билан уйғунлаштириш фалсафаси мавжуд.\nСартр экзистенциализмни инсонпарварлик таълимоти деб айтади. У инсоннинг имкониятларига катта баҳо беради, инсоннинг мавжудлигидан ташқарида ҳеч қандай куч йўқ деб ҳисоблайди. Унинг ёзишича, энг қўрқоқ инсон ўз хатти-ҳаракатлари билан ўзини қўрқоқ қилиб қўяди, ваҳоланки, унда мард — жасур бўлиш имконияти бор. Бу таълимот бизнинг барча нарсалар худодан, ундан сўнггина банданинг ҳаракатига боғлиқ, деган ақидамизга у қадар мос келмайди. Бироқ шу фикрнинг давомидаги “Агар сиз ўз ҳаётингизга ўзингиз маъно бермас экансиз, у ўзича ҳеч қандай маъно ифодаламайди”, — деган фикр айниқса аҳамиятлидир. Шоир Фахриёрнинг бир шеърида шунга яқин мушоҳадани учратишимиз мумкин:\nУмуман рўй бермас воқеа\nРўй берувчи менман умуман.\nОбъективликни инкор этиб, субъективликни кучайтириш модерн руҳига хос хусусият. Бироқ бу хусусият янги шеъриятда ҳаммавақт ҳам етакчи бўла олмайди.\nУмуман олганда, ҳозирги ўзбек шеъриятига янги фалсафанинг таъсири катта бўлмоқда. Туйғулар, кайфиятлар ҳолидаги абсурдлик эса оқим шаклига етиб боргани йўқ. Бу шеърият йўлидаги изланишлар тажрибаси бўляпти, холос. Миллий шеърият қайси ўзандан бормасин, инсон руҳиятини, кўнглини янгича шаклда тадқиқ этишга уринмоқда. Адабиётимиз учун энг муҳими ҳам ана шу.\nНаргис Маматқулова, ЎзМУ докторанти.\n← Аввалги Аввалги Ўткир Ҳошимов. Оқ булут, оппоқ булут (ҳикоя)\nКейинги → Кейинги: Улуғбек Ҳамдам. Халоскор “Ёшлик”им ёхуд сўз қудрати (2013)


17:52 / 08.07.2017 3695 pdf Ўқиш режими + -\nРуҳий ва асабий касаллар сони тинимсиз ўсиб бормоқда. Бу эса ушбу ҳадиси шариф ва кейинги келадиган ҳадисларнинг ҳикматига инсоният қанчалик муҳтож эканини кўрсатади.\n«Осмонни ким яратган? Ерни ким яратган?» дейди.\nУ: «Аллоҳ», дейди. Ким шунга ўхшаш бирор нарсани сезса, дарҳол «Аманту биллаҳи ва Русулиҳи» – «Аллоҳга ва Унинг Расулларига иймон келтирдим», десин», дедилар».\nБу ҳадиси шариф аввалроқ ўтган ҳадисни тафсир қилиб келмоқда. Васвасанинг аввалги босқичидаёқ Аллоҳ таолога ва У Зотнинг набийларига бўлган иймонни эълон қилиб, шайтонни қувиш маслаҳат берилмоқда.\n1285. Шаҳр ибн Хувшабдан ривоят қилинади:\n«Мен тоғам билан Оишанинг ҳузурига кирдим. Шунда у:\n«Биримизнинг кўнглида, агар уни гапирса, охирати куядиган нарса пайдо бўлади. Агар юзага чиқса, у сабабли қатл қилинади», деди.\nУ (Оиша) уч марта такбир айтди. Сўнг:\n«Расулуллоҳ соллаллоҳу алайҳи васалламдан ўша нарса ҳақида сўралган эди. Шунда у зот: «Агар бирортангизда ўша нарса бўлса, уч марта такбир айтсин. Зотан, буни фақат мўмингина ҳис қилади», дедилар».\nШарҳ: Яъни кўнгилга келаётган васвасанинг ёмонлигини ва уни айтса, охирати куйишини ҳис қилиш ҳақиқий мўминга хос ҳолатдир.\nЎша пайтда мўмин кишини шайтон васваса қилаётган бўлади. Агар у дадил бўлиб, уч марта «Аллоҳу Акбар!» деса, шайтон орқа-олдига қарамай қочади.\n1286. Анас ибн Моликдан ривоят қилинади:\n«Расулуллоҳ соллаллоҳу алайҳи васаллам: «Одамлар бўлмаган нарсаларни сўрайверадилар. Ҳаттоки «Аллоҳ ҳамма нарсани яратувчи. Бас, Аллоҳни ким яратган?» дейишади», дедилар».\nШарҳ: Шунинг учун бизда воқеликда йўқ нарсани сўраш мумкин эмас. Воқеликда йўқ нарсани сўрайвериш ўша нарсанинг воқе бўлишини сўраш, исташ бўлиб қолади.\nТарихдан маълумки, шундай бўлди ҳам. Инсон ўзига ана шу кулфатни тили билан сотиб олди. Шунинг учун бундан ниҳоятда эҳтиёт бўлиш керак.\nБу ҳам шайтоннинг катта ва кучли васвасаси доирасига киради. Бундай ҳолатдан мўмин банда эҳтиёт бўлиши керак.\nИбн Касир ҳазрати Абдуллоҳ ибн Аббосдан нақл қилади. У киши Аллоҳ таолонинг Наас сурасидаги «Ал-васвас ал-хоннас» деган қавлини тафсир қилиб: «Шайтон одам боласининг қалбида чўккалаб ўтирган бўлади. Қачон у унутса ва ғофил бўлса, васваса қилади. Қачон зикр қилса, беркинади», деган.\n1. Васваса шакка йўлдир. Аллоҳ таоло ҳақидаги шак куфрдир.\n2. Васваса инсоннинг ўзига ва ўзгаларга бўлган ишончини йўққа чиқаради.\n3. Васваса унга чалингандан одамларнинг нафратини қўзитади ва улардан уни узоқлаштиради.\n4. Васвасага чалинганнинг ибодати мукаммал ва фикри барқарор бўлмайди.\n5. Васвасага чалинган ўзига ўзи шиддатли ишларни танлаб, охири ман қилинган нарсаларга ҳам ўтади.\n6. Васвасага чалинган охири ваҳимачи ва жинни бўлиб қолиши ҳам бор.\n17:47 / 08.07.2017 2800\n17:02 / 09.07.2017 2145\nАғёрлардан фориғ бўлишни кутма Чунки бу У Зот сени қоим қилиб қўйган нарсанинг муроқабасидан сени кесиб қўяди. ndash .Ағёр, .ғияр,нинг жами бўлиб, Аллоҳ таолодан ўзга давоми...\n1798 06:51 / 28.11.2017\nДегувчи деди .Агар Аллоҳ ризқни тақдир қилганидан кейин унинг кафолатини берган бўлса, нима учун яна ҳикматли зикрда Қуръонда ўшанга қасам ичди,Деди .Икки маъно давоми...\n3550 18:45 / 26.10.2017\n878. Оиша розияллоҳу анҳодан ривоят қилинади.Набий соллаллоҳу алайҳи васалламнинг бир кеча уйқулари қочди. Шунда у зот.Саҳобаларимдан бир солиҳ киши келиб, мени давоми...\n2825 20:37 / 14.07.2017\nАллоҳга етишишинг У Зот ҳақидаги илмга етишишингдир. Аслида Роббимиз бир нарсанинг Унга етишидан ёки Унинг бир нарсага етишишидан улуғдир.Ибн Атоуллоҳ давоми...\n1645 16:31 / 14.01.2018


Фрэнк Лэмпард: “Майдонда ғалаба учун фақат биз ҳаракат қилдик” / CHAMPIONAT.asia\nФрэнк Лэмпард: “Майдонда ғалаба учун фақат биз ҳаракат қилдик”\nТеглар : Челси ТоттенхэмФрэнк Лэмпард\n“Челси” устози АПЛ 10-тури доирасида “Тоттенхэм”га қарши баҳсдан (0:0) сўнг фикрлари билан бўлишди.\n“Ўйиннинг кўп қисмида биз майдонда устунлик қилдик. Жуда яхши ўйин ўтказдик. Ўйин охирида ўзимиз қилган хатони ҳисобга олмасак, рақиб деярли умуман имкониятга эга бўлмади. Етарлича вазиятлар содир қилдик. Ғалаба учун кераклисини қилдик, аммо энг якунда бизга омад етишмади. Баъзан жамоанг ўйинда устунлик қилар экан ва гол ура олмаскан, у ҳолда фақат омад керак бўлади. Ушбу баҳсда ғалаба учун фақат бир жамоа ҳаракат қилди, у ҳам бўлса биз”, — дейди Лэмпард.\nМанба\t: “Челси” расмий сайти\nАПЛ. "Челси"дан устун келган "Лестер" мусобақа пешқадамига айланди 24\nЛэмпарднинг келажаги бугун ўтадиган “Лестер”га қарши ўйинга боғлиқ 13\nАлли трансферлар ойнаси якунига қадар ПСЖга ўтишни хоҳламоқда 0\n"Челси" Дринкуотерни турк клубига ижарага берди 8\n"Челси" Холанд сабаб ўз трансфер рекордини янгилашга тайёр 23\n30 ноя 10:47:24\nQisqasi kechagi chelsea öyini yoqmadi... Hujum bor Aniqlik yöq...\n30 ноя 10:24:49\nMuximi Ximoyamz Tartibga Kelmoqda Lekin Kecha Tarkib Tanlashda Ozroq Xatoga Yol Qoydin Xujumga Verner Ortroqda Ziesh Pulishich Xaverts Ni Tushrsh Kere Edi Ziesh Verner O'ynadyu Lekn Barbr. Zaxiradan Xujumkor Xadson Odoini Xam Koproq Tushrb Tursh Kere\n30 ноя 09:49:34\nAbraxam degan dabba zoye ketkazdi qancha momentlarni. Shuni keyinki o'yinlarda zaxirada qoldirib bir tarbiyalash kerak.\n30 ноя 11:38:40\nkecha chelsi galabaga qancha kup harakat qilgan bulsa abraham shuncha kuch bilan gol urmaslik uchun harakat qildi\n30 ноя 10:26:44\nАссалому алайкум! Очиғини айтсам, ўзбек футболидан адолат қидириб, оввора бўлиш, вақтни беҳуда совуришдан бошқа нарса эмас.(Ёзиш, гапириш ҳам шулар жумласидан) Лекин индамай ўтиришга ҳам виждонинг қийналади. Бинобарин, фойдаси тегар, деган умидда яна гапрасан, ёзасан. Айтадилар-ку, қайта-қайта қоқилган эшик очилмай қолмайди.\nБиз футболимизда бунақанги ғирромликлар бўлишини хоҳламасак, авваламбор, клубларни давлат молиялаштиришига чек қўйишимиз керак. Ана шунда бугун пулни бетига қарамай сочаётганлар кўрпасига қараб оёқ узатади. Халқда шундай мақол бор: бели оғримаганнинг нон ейишини кўр. Бугун клубларимизнинг аксарияти боқиманда. Ўзи пул топмайди, тўғрироғи тополмайди. Газ ва нефт заводларидан келадиган мўмай пулга кўз тикиб ўтиришади. Маркетинг соҳаси нол. Маҳсулотини (агар бўлса) бозорга чиқаролмайди. Академиясидан футболчи чиқариб сотолмайди. Йил бошида ҳомийлардан келадиган пулларни ҳисоблаб, ўшани қандай ишлатиш билан овворалар. Бу пуллар қаердан келаяпти, деб ўйлаб ҳам кўрмайдилар. Ҳали Туркияга, ҳали Дубайга саёҳатга (ҳа, янглиш ўқимадингиз, саёҳатга ) чиқишади. Футболчилар билан олти ойлик ёки бир йиллик шартнома имзолашади. Булар ҳақида Федерацияси билмайдими? Билади, аммо индамайди. Федерациясига жамоалар қандай йўл билан бўлмасин йиллик бадални тўлашса бўлди. Қолгани бир гап бўлар, қабилида ишлайверишади. Бу ёқда ҳар ким хоҳлаганини қилиб юраверади. ЖК да пора олган берганга қандай жазо белгилангани билан ишингиз бўлмасин. У қонунлар жамоатчилик учун. Футбол ичида эса, унинг ўз қонунлари бор. Керак бўлса, сизни Федерация бир умрга футболдан четлатиб, уч кундан сўнг ўзи чиқарган қарорини бекор қилиши мумкин. Кўпроқ танқид қилсангиз, сизни ҳам федерацияга ишга чақириб, овозингизни ўчиришади. Бир дастурхондан нон егандан кейин кўрнамаклик қилмайсизда. Адолат ҳақида гапирсангиз бетингизга қараб: "Бу гапни сендан катталар ҳам айтган!" дейишлари турган гап. Уларга 2006-йилги воқеаларни гапирманг. Қиёмат ҳисоб-китобини ҳам қўйинг. Тинчгина жаҳон футболини кузатинг.


Уч кун давом этган қабулларда Президент маслаҳатчисининг ўринбосари Алишер Усмонов бошчилигида 20 дан зиёд вазирлик ва идоралар, ҳуқуқни муҳофаза қилиш органлари, секторлар, шунингдек ҳудудий ташкилот, бошқарма ва муассасалар раҳбарлари, вилоят ва туманлар ҳокимлари икки мингга яқин фуқаронинг мурожаатларини кўриб чиқди.\nХалқ билан мулоқотнинг узвийлигини таъминлаш, одамларнинг дарду ташвишларига қулоқ тутиш, мавжуд муаммо ва масалаларга ечим топиш, инсон манфаатларига қаратилган сайёр қабул мобайнида суд-ҳуқуқ органлари фаолияти, соғлиқни сақлаш, бандлик, маҳалла ва оила, таълим, коммунал хизматлар ва уй-жой, автомобил йўллари, банк соҳасига оид масалаларга мутасаддилар томонидан ечим изланди.\nПрездиент Администрацияси, Бош прокуратура, Соғлиқни сақлаш, Ички ишлар, Бандлик ва меҳнат муносабатлари ҳамда Маҳалла ва оилани қўллаб-қувватлаш вазирликлари, Наманган вилояти ҳокимлиги, Марказий банк, кадастр агентлиги саъй-ҳаракати билан 719 та муаммо жойида ҳал этилди. 448 мурожаат эгаларига ҳуқуқий маслаҳат, 177 кишига зарур тушунчалар берилди. Ўрганиш талаб этадиган 581 муаммо вилоят ва Республика даражасида алоҳида назоратга олинди.\nЭътироф этиш даркор, кейинги тўрт йил ичида мамлакатимизда халқ билан мулоқотнинг самарали механизми яратилди. Давлатимиз раҳбарининг виртуал қабулхонаси ишга туширилди, вилоят, шаҳар ва туманларда Президент Халқ қабулхоналари фаолияти йўлга қўйилди. Бу аҳоли турмушини яхшилаш, фуқаролар ҳуқуқ ва манфаатларини таъминлаш, савдо ва хизмат соҳаси, тадбиркорлик ривожига тўсиқ бўлаётган турли муаммоларга чек қўйиш имконини бермоқда.\nНаманган тажрибаси сифатида илк бор ташкил этилган кенг кўламдаги оммавий сайёр қабуллар ҳам халқ ичига кириб бориш, одамларнинг ташвиш ва муаммоларини чуқур ўрганиш ва тегишли идора ҳамда ташкилотлар билан биргаликда ҳал этишда самарали тизим сифатида муҳим аҳамият касб этмоқда. Таҳлиллар шуни кўрсатмоқдаки, одамлар кўпроқ ишсизлик, турар-жой ва ер участкасини олиш, бизнес юритиш ҳамда коммунал хизматлар таъминоти ва ҳудуддаги инфратузилма масалаларида кўплаб қийинчиликларга дуч келмоқда.\nЧуст шаҳридаги “Бибиона” зиёратгоҳида бошланган оммавий қабуллардаги илк мурожаат 72 ёшли меҳнат фахрийси Холдоржон Жўраевдан тингланди. Нуроний учта муҳим масалани ўртага ташлади. Биринчидан, у истиқомат қилаётган Зарафшон маҳалласига тоза ичимлик суви тортилмаган. 760 та хўжаликдаги 4145 фуқаро ариқдаги сувдан ичиб келмоқда. Қолаверса, ҳудуд табиий газ тармоғидан узиб қўйилганига 12 йилдан ошган.\nХонадонлардаги баллонларни суюлтирилган газ билан таъминлаш узвийлиги ва муддатида кейинги пайтда бир қатор муаммолар юзага келган. Автомобилларга газ қуйиш шахобчаларида бир куб газ қиммат нархда – 2600 сўмгача сотилмоқда. Бошқа ҳудудлардаги шахобчаларга нисбатан 500 сўм фарқ қилаётгани эса тегишли мутасаддилар томонидан зарур чоралар кўрилиши керак бўлган ташвишли ҳолат. Мурожаатда келтирилган масалаларни белгиланган тартибда кўриб чиқиш юзасидан тегишли топшириқлар берилди.\n– Маҳалламиздаги ички йўлнинг ўйдим-чуқур, ёзда чанг, қишда лой аҳволидан зада бўлганмиз, – дейди Чуст шаҳридаги Маърифат кўчасида яшовчи Мирсаъди ота Жалилов. – Айниқса, болаларимизга қийин, ёмғир ёққан куни лой кечиб мактабга бориш муаммога айланади. Бу масалада тегишли идоралар эшигини бир неча бор тақиллатишга тўғри келган, бироқ бундан ҳеч қандай наф тегмаган. Ниҳоят сайёр қабулда дардимизни эшитишди. Йўлсозлар ёғин-сочинли кунларга қолдирмасдан йўлимизни таъмирлаб беришга ваъда берди.\n“Кўмиртаъминот” масъулияти чекланган жамияти вакиллари 52 кишининг ёқилғи билан боғлиқ мурожаатини тинглади. Натижада, жамиятнинг Наманган вилояти бўлими томонидан 142 тонна кўмир етказиб берилди. Шунингдек, Чуст туманидаги 12 та маҳалла фуқаролар йиғини аҳолиси 150 тонна маҳаллий арзонлаштирилган кўмир махсулоти билан таъминланди. Бундан ташқари, меҳнат фахрийларига 8 тонна, Чортоқ туманида истиқомат қилувчи эҳтиёжманд оилаларга 15 тонна ёқилғи бепул етказилди.\n– Наманганга қуруқ қўл билан келганимиз йўқ. Икки кун ичида вилоятга 98 вагон кўмир ортдик. 33 вагони етиб келди. Қолгани ҳам тез кунларда келтирилади. Бу билан кўмир таъминотида узилиш бўлмаслигига кафолат яратилади, – дейди жамият раҳбари Арслон Қаюмов.\nСоғлиқни сақлаш вазирининг ўринбосари, тиббиёт фанлари доктори Элмира Боситхонова фуқаролар мурожаатларига пешвоз чиқди. Ҳар бир фуқарони эшитиш жараёнида суҳбат мавзуи оилада тиббий маданиятни ошириш, соғлом турмуш тарзига, айниқса тўғри овқатланиш қоидаларига риоя этиш ҳақида бўлди. Асосан пойтахт ва вилоят марказидаги шифохоналарда даволаниш учун йўлланма олиш масаласидаги 12 та мурожаат ижобий ҳал этилган бўлса, ногиронлик аравачасига муҳтож тўрт нафар мурожаатчининг эҳтиёжи ҳам қондирилди. Икки кишига сиҳатгоҳларга йўлланма, яна шунча одамга ҳасса, тўрт кишига эшитиш мосламаси берилди. Чортоқ тумани Балиқликўл маҳалласида Республика ва вилоят тиббиёт марказларининг етакчи шифокор-мутахассислари иштирокида ташкил этилган чуқурлаштирилган тиббий кўрик давомида 200 нафардан зиёд фуқаро тиббий теширувдан ўтди.\n– 68 ёшдаман. Кексайган чоғимда қулоғимда муаммолар юзага келди. Яхши эшитолмай қолдим. Сайёр қабул ўтказилаётганидан хабар топиб, Соғлиқни сақлаш вазирлиги раҳбариятига дардимни айтдим. Мурожаатимни тинглаган вазир ўринбосари шу жойнинг ўзида эшитиш мосламасини топширишини очиғи кутмагандим. Илтимосим, зудлик билан ҳал этилганидан бағоят хурсанд бўлдим, – дейди Наманган шаҳридаги Бўстон маҳалласида яшовчи меҳнат фахрийси Абдувоҳид Ҳакимов.\nЎзбекистон Давлат консерваторияси талабаси Нодир Мақсудова сайёр қабулдаги мурожаатини узоқ вақтгача ёдида сақлаб юрса ажаб эмас. Негаки, унинг олий таълим муассасасидаги 16 миллион 443 минг сўм миқдоридаги тўлов-контракт пули Маданият вазирлиги томонидан ижобий ҳал этиладиган бўлди. Нодира ёлғиз бошида бола парвариши билан биргаликда, Чуст туманидаги 15-сонли болалар мусиқа ва санъат мактабида ўқитувчи бўлиб фаолият юритади.\nОммавий қабул одамларнинг сиёсий ва ижтимоий қарашлари ўзгариб бораётганлиги, чунончи, кўпчилик шахсий муаммолар билан ўралашиб қолмай жамият, кўпчилик манфаатини кўзлаган масалаларни ўртага ташлаётгани, тараққиётга хизмат қилувчи таклиф ва мулоҳазаларни кўтариб чиқаётганлигини кўрсатмоқда.\nМасалан, Наманган тумани фуқароси Бекзод Абдусаматов ўзи яшаётган Қумқўрғон қишлоғида интернет алоқаси яхши эмаслиги, бу айниқса, коронавирус пандемияси билан боғлиқ карантин кунларида мактаб ўқувчилари учун онлайн дарсларни ташкил этишда муайян қийинчиликлар келтириб чиқарганини айтиб, муаммо ечимида ёрдам сўради. Масала ечими “Ўзтелеком”нинг туман филиалига топширилди. Яқин вақт ичида қишлоқ телефон станцияси туман марказидан тортилган оптик алоқа тармоғига уланади ва хонадонларга сифатли интернет хизмати кириб боради.\nТўрақўрғон тумани Еттикон маҳалласида яшовчи Раънохон Ибрагимова туманда ижтимоий дорихона ташкил этиш зарурати юзасидан мурожаат қилди. Мазкур масалани ижобий ҳал этиш юзасидан вилоят соғлиқни сақлаш бошқармаси раҳбариятига аниқ топшириқ юклатилди.\nСайёр қабулда тадбиркорлик истагидаги фуқароларнинг кўплаб масала ва муаммолари жойида ҳал этилди. Наманган туманининг Ибрат маҳалласидан Музаффар Мўминов мебелсозликка асосланган тадбиркорликни йўлга қўйишни мақсад қилган. Ишни юритиш учун эса жой керак. Шу мақсадда сайёр қабулга қилган мурожаати тегишли мутасаддилар олдига қўйилди, цех учун ер ажратиладиган бўлди.\nТадбиркорлик фаолиятини бошлашда қийналиб юрган Илҳом Асроқулов, Муҳаммадали Саидов каби фуқароларга ҳам ўз ҳудудидаги бўш турган бинолар чеварчилик учун тақдим қилинди. Урганжи маҳалласида оиласи билан каталакдек жойда яшаётган Саёҳат Юнусова ҳам қўшимча тураржой қуриш учун икки сотих ер ажратилганидан беҳад хурсанд бўлди.\nОммавий сайёр қабул давомида Ички ишлар вазирлиги томонидан миграция ва фуқароликни расмийлаштириш, шахсий таркиб, тергов масалаларига оид юзлаб мурожаатлар кўрилди. Хусусан, Наманган вилоятида доимий рўйхатда турувчи, фуқаролиги бўлмаган 43 кишига Ўзбекистон Республикаси Президенти фармонлари асосида шу ернинг ўзида фуқаролик паспорти берилди.\n– Яқинда 50 ёшга тўламан, аммо, ҳалигача паспортим йўқ эди, – дейди Чуст тумани Шербилак қишлоғидан келган Нуржамол Мусаева. – Қирғизистондан келин бўлиб тушганман. Ўтган йиллар давомида маҳалла фуқаролар йиғинидан туман ҳокимлигигача, туман ИИБнинг паспорт бўлинмасига бир неча маротаба мурожаат қилишимга қарамай ижобий натижа бўлмаган эди. Мана бугун мен ҳам Ўзбекистон фуқароси бўлишдек бахтга эришдим. Албатта, оила аъзоларимиз ҳам эшитиб, хурсанд бўлди.\nЭътиборлиси, сайёр қабулда ҳудудлар инфратузилмасидаги бир қатор муаммолар бартараф этилди. Хусусан, Чуст ва Тўрақўрғон туманларидаги 1200 метр йўл асфальт қилинди, 1700 метр йўл шағаллаштирилди. Тўрақўрғондаги битта кўп қаватли уйда 140 миллион сўмлик 1 та кўп қаватли уйда таъмирлаш ишлари бошланди.\nИккита кўп қаватли уйда эса 650 миллион сўмлик оқава тозалаш ва ичимлик сув тармоқлари тортилди. Чустдаги бешта фермер хўжалигига қарашли ерларни суғориш учун 700 метрлик ариқ зовурлари тозаланди. Поп туманидаги 73-сонли, Чуст туманидаги 10-сонли умумтаълим мактаблари 2022 йилдаги инвестиция дастурига киритилди.\nХалқ давлат идораларига эмас, давлат идоралари халқимизга хизмат қилиши керак. Уч кун давом этган оммавий сайёр қабуллар шуни кўрсатдики, Республика ва вилоят даражасидаги раҳбарлар аҳоли орасида юрсагина унинг дардини теранроқ ҳис этади. Муаммолар жойида ўз вақтида ҳал қилинади. Давлат идораларига мурожаатлар камаяди, фуқароларнинг ортиқча овогарчиликларига барҳам берилади.


Белорусия президентлик сайловида Лукашенконинг ғалабаси ва кенг кўламдаги эътирозлар - Parstoday\nБелорусия президентлик сайловида Лукашенконинг ғалабаси ва кенг кўламдаги эътирозлар\nавгуст 10, 2020 15:08 Asia/Tashkent\nБелорусия МДҲ ҳавзасидаги мамлакатлардан бири сифатида Совет Иттифоқи парчаланишидан кейин Европада мустақил бир давлат бўлди. Охирги ўн йилликларда Александр лукашенконинг бир неча навбатда президент бўлиши боис барқарор вазъиятга эга эди. Энди, Лукашенконинг ғалабаси эълон қилинганидан кейин ушбу мамлакатда кенг қамровли эътирозлар ва кескинликлар юзага келди.\nБелорусиянинг олтинчи президентлик сайлови қаттиқ хавфсизлик чора-тадбирлари билан охирга етди ва сайловчилар овоз берганларидан кейин Александр Лукашенко 80 фоиз овозни касб этиши билан бошқа номзадларни орқада қолдириб, олтинчи марта Белорусия қудратини қўлга олди. Лукашенко 70,9 фоиз овозни касб этиб, яна Белорусия президенти мансабида қолди. Ҳолбуки, унинг рақиби Светлана Тихоновская 6,8 фоиз овоз тўплашга мувафақ бўлди. Александр Лукашенко 1994 йилдан бошлаб Белорусия президенти бўлиб келмоқда.\nПрезидентлик сайловларининг овози расмий равишда эълон қилинганидан кейин бу мамлакатнинг шаҳарлари Лукашенко мухолифларининг кенг қамровли эътирозлари саҳнасига айланди. Белорусиянинг камида 20 шаҳрида, жумладан ушбу мамлакатнинг пойтахти Минск шаҳрида кенг эътирозлар ўтказилди ва полиция эса уларни тарқатиш учуг кўз ёшини оққузувчи газлардан фойдаланиши ҳақида хабарлар тарқатилди.\nАйни пайтда Минскда катта портлаш юз бергани ва отишмалар шуни кўрсатадики, шаҳардаги хавфсизлик вазъият хавотирланарлидир. Ғарблик экспертлар Белорусиянинг охирги президентлик сайлови ушбу ўлканинг тарихида охирги ҳафталар давомида Минскда эътирозларнинг ўтказилиши сабабли мислсиз эди ва ушбу мамлакат халқининг Александ Лукашенконинг сиёсатидан норози эканликларидан далолат беради,-деб иддао қилишмоқда.\nНобел мукофоти лауреати белорусиялик ёзувчи Светлана Алексеневнанинг айтишича, Лукашенко ўзгарган ва жавоб бера оладиган ҳукумат ва эркин сайлов ўтказилишини талаб этувчи халқ билан юзмаюз бўлган.\nАлександр Лукашенко бир неча вақт олдин ҳозирги сайловда ҳам Россия ҳамда Ғарб қудратлари Белорусияда суботсизликни юзага келтириш ва сайлов рақобатларига аралашини мақсад қилган деб эълон қилди. Лукашенко 4 августда қилган ўз суханронлигида, хорижий кучлар ушбу мамлакатда "рангли инқилоб" қилишни режалаштирган деб эълон қилди. Бироқ, эътирозлар ва ҳозирги президентлик сайловлари жараёнида Лукашенконинг қайта-қайта берган огоҳлантиришлари мунча ҳам натижа бермади.\nСиёсий ишлар бўйича эксперт Тони Василевскийнинг айтишича, бундай йўл йўриқ ўтмишда самарали эди, аммо Белорусиядаги охирги ўзгаришлар шуни кўрсатадики, бунга ўхшаш йўл-йўриқларга таяниш натижа бермалиги мумкин. Давлат оммавий ахборот воситалари етказадиган тасирини қўлдан бой берган ва халқнинг аксарияти ижтимоий тармоқлар ва мустақил оммавий ахборот воситаларидан фойдаланишмоқда.\nСовет Иттифоқининг бир қисми бўлган Белорусия 1991 йили истиқлолга эришди ва Шарқий Европада нисбатан ривожланган ва саноатли мамлакатлардан биридир. Бу мамлакат Россия, Польша, Латвия ва Литва билан чегарадошдир. Белорусия анъанавий равишда Россия билан ўз муносабатларини сақлаб қолди. Аммо ўтган бир йил давомида, айниқса Россия ва Белорусия ўртасида ихтилофлар юзага келганидан кейин Минск давлати Москвага нисбатан бошқача салбий позиция олди. Икки ҳафта олдин Белорусия хавфсизлик расмийлари 33 нафар россиялик фуқарони ушбу мамлакатда нотинчликлар келтиришда айблаб қўлга олишди. 2020 йилнинг бошидан бошлаб ҳозиргача Белорусия Россиядан нефт ҳам сотиб олмади.\nБошқа томондан Лукашенко Ғарб ва шарқ билан алоқаларида мувозанатни ижод этиш йўлида Ғарб билан алоқасини яхшилаш пайида эди ва Американинг элчихонасини очишга рухсат берди.\nАмерика президенти Доналд Трампнинг собиқ маслаҳатчиси Жон Больтон\nАмерика президенти Доналд Трампнинг собиқ маслаҳатчиси Жон Больтон ҳам Оқ Уйдан кетишидан олдин Белорусияга сафар қилди ва бу мамлакатдан Россия ўрнига Америкадан нефт сотиб олишга чақирди.\nҒарбликлар Белорусияга қарши санкцияларни камайтириши ва шарқи Европадаги ушбу мамлакат билан алоқаларни оддийлаштириш учун тамоюллари борлигини иддао қилишларига қарамай Лукашенконинг раҳбарлигиджан рози эмас ва яширинча Белорусиянинг сиёсий тизимини ағдаришга ҳаракат қилишган. Белорусия давлатининг айтишича, Ғарбнинг нодавлат ташкилотлари нотинчликлар келтириб чиқариш учун давлат мухолифларига молиявий кўмак беришмоқда. Ғарбликларнинг эътирозчилар ва мухолифларни қўллаб-қувватлашишлари натижасида Лукашенко ғарбликларга агар президентлик сайловларида ғалаба қозонса, Россия билан муносиб алоқа ўрнатади,-деб огоҳлантириш берди. Албатта Россия ҳам Белорусиянинг геополитик жойлашуви сабабли турли соҳаларда ўз муносабатларини сақлаш ва уни кенгайтиришга ҳаракат қилмоқда .\nЭндиликда, Белорусияшаҳарларида кенг эътирозларни эътиборга олиб, айтиш мумкинки, Лукашенко вазъиятни нармаллаштириш ва эътирозчилар билан қарши курашиш учун қийинчиликка юзмаюз бўлади.\nБелорус намойишларида бир гуруҳ АҚШ фуқаролари қўлга олинди\nПутин ва Лукашенко Минскда ушланган 33 россиялик аҳволи тўғрисида суҳбатлашдилар\nАмерика полицияси адолатсизликка қарши намойишчиларга резина ўқлари билан ҳужум қилди (видео)\nАмерикада ирқчиликка қарши эътирозлар давом этмоқда (видео)\nЭрон мамлакати Сурия ва Тожикистон билан сув соҳасидаги ҳамкорликларни кенгайтирмоқда\nАдмирал Хонзодий: денгизда Эронга жиддий таҳдид йўқ\nЛавров: Москва АҚШнинг Эрон билан ҳамкорликни тўхтатиш ҳақидаги талабини бажармайди\nЎзбекистонда коронавирус юқтириб олганлар сони 54 181 нафарни ташкил қилмоқда\nЭронда коронавирус билан касалланган яна 3 мингдан ортиқ беморлар аниқланди\nФарғона вилояти ҳокими Шуҳрат Ғаниев ўз лавозимини тарк этмоқда!\nЎзбекистон Россиядан 35 миллион дона "Спутник V" /коронавирусга қарши вакцинани/ сотиб олмоқчи


«Ёшгина келиннинг ҳаёти беш минг сўмга...\nСаида Мирзиёева сўнгги вақтларда аёллар ва болаларга нисбатан зўравонлик ошиб бораётгани ва бунда айбдорларнинг қилмишларини яшириш ҳолатлари кузатилаётганига тўхталди.\nАёлларга нисбатан зўравонлик мавзусидаги янгиликлар кейинги кунларда умидсизлик занжирига боғланиб кетяпти.\nБири ўғил фарзанд кўролмагани учун қизлари билан ўзини поезд тагига ташлади. Бошқаси калтакларга чидолмай, ўзини осди. Қўшниларидан йўлкирага беш минг олганига дўппослашибди. Норасида қизнинг номусига теккан кимса жазосиз қолди, оиланинг зўравонга кучи етмади.\nБундай хабарларни эшитиб, одамнинг кўнгли бузилиб кетяпти. Бу ҳали дараги бизгача етиб келганлари. Яна қанчаси бости-бости бўлиб кетяпти экан?\nЖазосизлик — сукут натижаси.\nАёл киши уйидаги гапни ташқарига чиқариши, дарди, мусибати ҳақида бировларга гапириши қанчалик қийинлигини тушунаман. Кўпчилик хотин-қизлар буни ўзи учун шармандалик деб билади. Ана шу ўринсиз уятни енгиб, зўравонлик ҳақида очиқ сўзлай олаётганлар таҳсинга лойиқ. Сиз фақатгина ўзингизга эмас, балки кун сайин, йиллаб зулмга чидаб келаётган, жабрдийда бўла туриб, таъналар тагида қолишдан қўрққан, ҳатто энг яқинларига ҳам дардини айта олмаётган аёлларга ёрдам беряпсиз.\nБировга зулм қилувчилар, мансабидан фойдаланиб, жиноятчиларни қўллаётганлар, телефон орқали иш битирадиганлар, одам танлаб, айримларни бошқалардан устун қўядиганлар шарманда бўлсин! Шулар таънага қолсин!\nЁшгина келиннинг ҳаёти беш минг сўмга баҳоланибди. Битта қўнғироқ навниҳол қизнинг номусига тенглаштирилибди. Бир оғиз маломат она ва унинг қизалоқлари ҳаёт-мамотини ҳал қилибди.\nЖамиятимиз разолат ва сукут учун, «аёлнинг ўзи айбдор» деган қараш учун жуда оғир бадал тўлаяпти.\nҲамма қонун олдида бирдек жавоб бериши керак. Aёллар ва болаларга нисбатан зўравонликни ҳаққоний тергов қилиш масаласи бирламчи вазифалар қаторида бўлиши шарт.\nЖиноятчилар жазо муқаррар эканини билсин!\nҳуқуқ жамият аёллар Саида Мирзиёева\nҲуқуқ 16/06, 14:35\nСуд тизими қанчалик очиқликка эга? Экспертлар жавоб берди


Хавфсизлик кучайтирилган Францияда сайлов ўтмоқда - BBC News O'zbek\nХавфсизлик кучайтирилган Францияда сайлов ўтмоқда\nФото муаллифлик ҳуқуқи AFP / Getty Images\nImage caption Мамлакат бўйлаб 50 минг полиция ва 7 минг ҳарбий сайловларнинг тинч ўтиши учун жалб қилинган\nФранция сайловчилари навбатдаги Президенти танлаш учун кучайтирилган хавфсизлик чоралари остида сайлов участкаларига бормоқда. Пайшанба кунги Парижда бўлган ҳужум полициячининг умрига зомин бўлган эди.\nСаловнинг тинч ўтиши учун мамлакат бўйлаб 50 минг полициячи ва 7 минг аскар жалб қилинган.\nНабатдаги Президент бўлиш учун 11 номзод кураш олиб бормоқда. Шулардан асосий номзод дея кўрилаётган 4 киши мамлакатдаги ўта сўлчилардан тортиб, ўта ўнгчиларга бўлган қарама қарши сиёсий кучларни намоён этади.\nАфтидан уларнинг бирортаси ҳам 50 % дан кўпроқ овоз ололмайди. Шунинг учун сайловлардаги ғолиб 7 майга мўлжалланган иккинчи босқичда аниқланиши мумкин. Унда якшанба кунги сайловда энг кўп овоз олган икки номзод иштирок этади.\nСайлов участкалари маҳаллий вақт билан эрталабки соат 8:00 да очилди, кечки 20:00 да ёпилади. Ёпилгандан сўнггина илк экзит-пол (сайловчилар фикрини сўраш эвазига ўтказилган сўровномалар) натижалари эълон қилиниши мумкин.\nХориждаги айрим француз ҳудадлари шанба куни овоз беришни бошлаб юборишган.\nЎта ўнгчи бўлган "Миллий фронт" етакчиси Марин Ли Пеннинг илк босқичда ютиб чиқиш эҳтимоли бошқва номзодларники билан бир хил баҳоланмоқда. Қолган асосий уч номзод марказий ўнгчилар партияси "Республикачилар", консерваторлардан Франсуа Фийон, марказчи-либерал Эммануэль Макрон ва ўта сўлчи сиёсатчи Жан-Люк Меланшон.\nImage caption Асосий номзодлар ўта сўлчи қарашлардан тортиб ўта ўнгчи қарашларни ҳимоя қилади\nҲар бирининг кун тартибида турган Европа келажаги, иммиграция, иқтисод ва француз хослиги борасидаги сиёсий масалаларга қарашлари кескин фарқ қилади.\nФранцияда юзлаб одамларнинг умрига зомин бўлган 2015 йилдан бери рўй бераётган террактлар сабаб миллий хавфсизлик ва миграция масалалари ўта кескин муҳокама қилинмоқда.\nСайловларга икки кун қолганда Париж марказида янги ҳужум содир этилди. Муқаддам судланган Карим Шерфи полицияга қарата ўқ узган. Ҳужумда бир полициячи ўлган, яна бири жароҳат олган.\nАйрим таҳлилчилар номзодларни ўзларининг сиёсий мақсадига етиши учун террористик таҳдидни жуда ҳам очиқ ишлатаётгани танқид қилишади.\nУшбу мусобақада қудратдаги партиядан фақатгина Франсуа Фийон номзод қилиб кўрсатилган.\nImage caption Хориждаги сайловчилар аллақачон овоз бериб бўлишган\nУ Россияга нисбатан жазо санкцияларини бекор қилиш тарафдори бўлган ва ИШИД билан курашишда Башар Асадга ҳарбий кўмак беришни таклиф қилаётган ягона номзоддир.\nМамлакатда унча обрў орттира олмаган Франсуа Олланд Франция янги тарихидаги иккинчи муддат учун овозини қўймаган илк Президент бўлди.\nПариждаги қуролли шахс полиция 'кузатуви'да бўлган